Tabako - Wikipedia, entziklopedia askea.\n2.1Produkzioa eta merkataritza, euskaldunen itzal\n2.2Tabako kontrabandoa Euskal Herrian\n3Tabakoaren laborantza eta idortzea\nZigarro bat, tabakoa kontsumitzeko modurik arruntena.\nTabakoa tabako-landarearen hostoak lehortuz egiten den produktu bat da. Landarea Nicotiana generoaren parte da, Solanaceae familian. Gaur egun 70 espezie ezberdin erabiltzen dira tabakoa egiteko, baina nagueina Nicotiana tabacum da. Indar gehiago duen Nicotiana rustica landarea ere erabiltzen da munduko leku askotan.\nTabakoak nikotina alkaloidea du, droga kitzikagarria da, eta tetrahidrodarmina. Tabakoaren hosto lehorrak batez ere erabiltzen dira, zigarro, puru, erretzeko pipan edo xixa zaporedun tabako eran. Tabako-hauts, mastekatzeko tabako edo snus moduan ere eskaintzen da.\nTabakoa arrisku-faktorea da gaixotasun askotan, batez ere bihotzari, gibelari eta birikei eragiten dietenetan, eta minbiziaren sortzaile da. 2008an Munduko Osasun Erakundeak tabakoa izendatu zuen mundu osoan ekidin daitekeen heriotza-arrazoiri nagusi.\n2.1 Produkzioa eta merkataritza, euskaldunen itzal\n2.2 Tabako kontrabandoa Euskal Herrian\n3 Tabakoaren laborantza eta idortzea\n"Tabako" hitza gaztelania eta portugeseko "tabaco" hitzetik dator. Hitz horren jatorri zehatzaren inguruan eztabaida dago, baina uste da Taíno hizkuntzatik datorrela, Karibeko arawak hizkuntza. Taínoz, Bartolomé de las Casasen arabera, tabago hitza tabako hostoen zilindro bat egitea zen. Oviedoren arabera, hostoei cohiba izena ematen zitzaien eta Y forma zuen tabakoaren kea esnifatzeko tresna zen tabago hori.\nHala ere, eta agian kasualitatez, gaztelaniaz, portugesez eta italieraz antzeko hitz bat erabili zen 1410etik aurrera hainbat belar sendagarri izendatzeko, arabierazko ṭubbāq (طُبّاق) hitzetik eratorria. Hitz hau IX. mendean jada existitzen zen eta landare ezberdinen izen arrunta zen.\nAfrikar esklaboak Virginiako tabako sail batean lanean. 1670 aldeko margolana.\nEuroparrek Indietara iritsi orduko tabakoaren berri izan zuten. Ameriketan oso zabalduta zegoen landare honen erabilera eta hainbat modutara hartzen zuten bertakoek: hauts bihurtuta, hostoa ahoan ibilita edo erreta (zigarro moduan, pipan...). Tabakoak izen ugari zituen. Aztekek pisietl deitzen zioten, Maia zibilizazioan kutz eta Brasilen petum. Nondik dator orduan «tabako» hitza? Ez, ez dator Karibeko Tobago irlatik, askok uste bezala. Tabakoa arabiar hitza da, tubbaq terminoaren eratorria. Hitz honen bidez, arabiarrek, izena ematen zieten medikuntzarako erabiltzen zituzten hainbat belarrei.\nTabakoa mundu magiko eta terapeutikoarekin oso lotua zegoen amerikar kontinentean eta botika berezia balitz bezala pasatu zen Europako klase sozial altuetara. Jean Nicot de Villemain Portugaleko enbaxadore frantsesak Frantziako gortera eraman zuen eta Katalina Medici erreginak gustura hartu zuen landarea. Bestaldetik, Ameriketatik etorritako esklabu beltzen eta marinelen artean ere oso azkar zabaldu zen tabakoa, lan nekezaren ostean lasaitu egiten zuelako. XVII. mendearen bukaeran, tabakoa Europa guztian erabiltzen zen. Aristokratek eta aberatsek tabako hautsa hartzen zuten sudurretik (frantsesez râpé deitzen zitzaion). Jende xehearen artean ordea normalagoa zen tabakoa erretzea. Gero, tabakoa erretzeko ohitura hori klase sozial altuetara pasa zen.\nNoski, tabakoaren kontsumoa geldiarazteko saiakera asko izan ziren. Izan ere, medikuntzarekin baino, aztikeriarekin lotu baitzuen batek baino gehiagok. Errusian esate baterako, tabakoa sudurretik hartzen zuenak sudurra mozteko arriskua zuen; Urbano VIII.a aita santuak berriz, tabakoa hartzen zuten elizgizonak eskumikatzeko agindua eman zuen. Baina herrialde gehienek kalterik ez, onurak ikusi zizkioten tabakoari, poltsikoak betetzeko aukera paregabea, adibidez.\nProdukzioa eta merkataritza, euskaldunen itzal[aldatu | aldatu iturburu kodea]\nPor Larrañaga markako zigarroak.\nSare handi horretan euskaldunak ere izan ziren. Madril eta Sevillako euskal jatorriko familiek tabako erakundeetan zuzenean parte hartu zuten. Ameriketako kolonietan tabakoari esker aberastu zen euskaldunik ere badugu, batez ere Kuban. Juan Jose Justiz Etxabarria gipuzkoarra, Kubako kreole aberats batekin ezkondu zen eta horrekin batera bilakatu zen irla hartako lurjabe handienetakoa. XVIII. mendeko urte oparoetan, tabakoaren industrian etekin ugari izan zituen Justizeko markesak (jubilatzean eman zioten titulua), eta bere tabakoa espainiar gortera eramaten zuten zuzenean, kalitate handikoa zelako. Badugu beste adibide bat. Oraindik existitzen da Por Larrañaga zigarro marka. Ignacio Larrañagak asmatu zuen 1834an Kuban eta fabrika eraiki zuen. Zigarroak industrializatzen aitzindari izan zen Larrañaga. Mende horren amaieran hain zuzen, Heraclio Farias izeneko batek makina berezi bat patentatu zuen zigarroak egiteko, Farias puruak.\nXVIII. mendean, tabakoa eta beste kolonialak (azukrea, kakaoa, kafea...) merkaturatzeko, hainbat ekimen martxan jarri ziren eta horien artean euskaldunek sorturiko bi merkatal konpainia daude: Habanako Errege Konpainia eta Caracasko Gipuzkoar Errege Konpainia. Habanako Konpainiaren bultzatzaile nagusi izan zen Martin Arostegi arantzarra. Arostegi, tabako produkzioarekin oso lotuta zegoen, Kuban zituen jabegoen bidez. Hain zuzen, konpainia honen lehentasuna zen Sevillako fabrikak tabakoz hornitzea. 1739an Espainiako erregearen baimena lortu zuten Kubako merkataritzaren monopolioa izateko eta hurrengo urteetan Kubako tabako produkzioa izugarri igo zen konpainia honi esker. Habanako Konpainia akzioen bidez sortu zen, eta akziodunen artean euskaldun ugari aurki daitezke, batez ere nafarrak eta gipuzkoarrak: Arostegi, Basabe, Goienetxe, Iturralde, Zuaznabar... Urte batzuen ostean Koroak tabakoaren asientoa kendu zion Habanako Konpainiari. Tabakorik gabe konpainiak nekez egin zuen aurrera, azukrearen negozioari nola hala helduta.\nCaracasko Konpainia ezagunagoa da agian. Donostiako kontsulatuak eta merkatariek sortutako konpainia honek Venezuelako kakaoa zuen helburu, baina horrezaz gain tabakoa ere ekarri zuen Ameriketatik. Dena den, konpainiak aurkari gogorrak izan zituen, holandarrek aspaldi sortu baitzuten venezuelar tabakoarekin merkatal sare sendoa. Gipuzkoarrek, tabakoa Cadiz edo Donostiara eraman eta gero, Amsterdamera bidaltzen zuten, bertan manufakturatu zezaten. Jakina den bezala, merkatal pribilegioa galdu zuenean desagertu zen Caracasko Konpainia, 1778an.\nTabako kontrabandoa Euskal Herrian[aldatu | aldatu iturburu kodea]\nGipuzkoa eta Bizkaiko kostara Brasil tabakoz beteriko barku holandarrak eta ingelesak iristen ziren behin eta berriro. Caracas eta Habanako konpainiek ez zieten sekula itzalik egin. Horrezaz gain, Donostian, Baionatik ekarritako tabakoa sartzen zuten. XVII. mende amaieran, donostiarren merkatal jarduera okerrenean zegoenean, Baionakoek sartu zuten tabako gehiena Gipuzkoan, Donostiako portutik. Iparraldetik bestelako tabakorik ere sartzen zen muga pasata: bertako faktoria eta plantazioetatik ateratakoa. Nafarroari dagokionez, erreinuan estanko sistema berezia zegoen eta etekinak berarentzat izaten ziren.\nHoriek horrela, agerian zegoen Gipuzkoa, Bizkaia eta Araban, kontsumitzen zena baino askoz ere tabako gehiago sartzen zela eta sobera zegoen hori kontrabandora bideratzen zela, Gaztelara batez ere. Horrek, Espainiaren eta euskal probintzien arteko auzi eta liskar ugari ekarri zituen mendeetan zehar: lehenak kontrabandoa geldiarazteko neurriak hartu nahi zituen, bigarrenek berriz ez zuten konpetentzia kentzerik nahi. Soluzioa izan zen probintzien esku uztea lurralde hauentzako tabako estankoaren kudeaketa. Hala ere, kontrabandoa eragozteko zigorrak, indarra eta kontrola izan ziren ohikoena: Oiartzunen, bertako alkateak bizilagun bat salatu zuen mikeleteek bere lurretan tabako plantazio bat aurkitu zutelako; Hernanin, 1770ean aguazila auzitan sartu zuten tabako kontrabandoagatik atxiloturik zuen pertsona batek ihes egin ziolako; Bergaran, Tolosako bizilagun bat izan zen auzitan sartu zutena tabako kontrabandoagatik, «bi fardel tabako hostotan eta beste bat tabakoa hauts bihurtuta» zeramatzan. Euskal Herriko artxiboak tabako kontrabandoarekin zerikusia duten horrelako dokumentuz gainezka daude.\nTabakoaren laborantza eta idortzea[aldatu | aldatu iturburu kodea]\nProzesatu gabeko tabako ekoizlerik handienak\n1 Txina 3.005.928\n2 Brasil 787.817\n3 India 690.000\n4 AEB 325.766\n5 Malawi 172.922\n6 Argentina 137.000\n7 Indonesia 135.700\n8 Zimbabwe 109.737\n9 Italia 89.112\n10 Tanzania 60.900\n11 Tailandia 59.540\n12 Turkia 55.000\nTabako landareak mintegietan jaio eta sei aste dituztenean sailetan birlandatzen dira. Gehienezko luzerara (2 metro inguru) iritsi baino lehen, infloreszentziak mozten dira, hostoen kalitatea hobea izan dadin. Geroago, alboetako ernamuinak ere kendu behar izaten dira. Gaur egun, lan horiek egiteko makinak eta produktu kimikoak (hidrazida maleikoa, esate baterako) erabiltzen dira. Hostoak heltzen direnean, haien kolorea berdetik hori argira aldatzen da. Beheko hostoak goikoak baino lehenago heltzen dira, eta bilketa noiz egin erabakitzeko, konposizio kimikoa kontuan hartzen da. Eskuz edo makinaz bil daitezke.\nBildu ostean, hostoak ondu (idortu) egin behar dira. Idortzean ura galdu eta prozesu biokimikoek aurrera jarraitzen dute. Lau modu nagusi daude:\nAirearen bidez: hostoak ongi haizeztatutako lehortegietan zintzilikatzen dira. Prozesuak 4-8 aste irauten du. Era horretan ondutako tabako hostoak kolore marroia, oso azukre gutxi eta nikotina eduki handia izaten ditu.\nBeroaren bidez: hostoak esekirik dauden lehortegian bero artifiziala sartzen da. Hostoek kolore hori-laranja hartzen dute eta azukre eduki handia daukate. Virginiako tabakoa ontzen da modu horretan.\nEguzkiaren bidez: hostoak armazoietan lotu eta eguzkitan jartzen dira. Idortzeko 12-30 egun behar dute. Hostoen kolorea horia edo laranja izaten da, eta azukre edukia handia.\nSuaren bidez: zintzilik dauden tabako hostoen azpian adar lehorrak erretzen dira. Era horretan, idortzeaz gain, ke usaina hartzen dute. Piparako tabako batzuk ontzen dira horrela.\n↑ «Tobacco : the most dangerous drug in the world» www.biopsychiatry.com (Noiz kontsultatua: 2019-01-21).\n↑ «WHO | WHO report on the global tobacco epidemic 2008» WHO (Noiz kontsultatua: 2019-01-21).\n↑ «Christopher Columbus discovers Cuba 11.04.03» wais.stanford.edu (Noiz kontsultatua: 2019-01-21).\n↑ (Ingelesez) Ernst, A.. (1889). «On the Etymology of the Word Tobacco.*» American Anthropologist A2 (2): 133–142. doi:10.1525/aa.1889.2.2.02a00020. ISSN 1548-1433. (Noiz kontsultatua: 2019-01-21).\n↑ «Mawrid Reader» ejtaal.net (Noiz kontsultatua: 2019-01-21).\n↑ a b c d e f g h i j Urko APAOLAZA: Landare magiko eta terapeutiko hura Argia.eus. Commons Aitortu-PartekatuBerdin 3.0 Unported[Betiko hautsitako esteka] lizentziarekin argitaratua\n↑ Luis REYES: La primera ley antitabaco Tiempodehoy.com\n↑ Tabako ekoizpena (2010) Faostat.fao.org\n↑ El cultivo del tabaco (1ª parte) Infoagro.com\n↑ a b Ana GALARRAGA (2005): Tabako-ekoizpenari kea dario Elhuyar aldizkaria. Zientzia.net\n↑ El cultivo del tabaco (2ª parte) Infoagro.com\n↑ Tabaco: Cosecha, curado y procesamiento Batcentralamerica.com\n"Tabako-kerik Gabeko Euskadi" programa, Osasun Saila.\n"XXI. mendean 1.000.000.000 pertsona hilko dira tabakoaren ondorioz", Argia, 2019/01/22.\n"Kea biriketan nikotina garunean", zientzia. net webgunea.\n"Tabakoaren aurkako nazioarteko lehen ituna", Eroski Consumer, 2003/05/21.\nOrriaren azken aldaketa: 12 apirila 2022, 20:05.


Saltatzeko poltsa, zaborrak kentzeko poltsa, lorategiko hondakinen poltsa - BAOTE\nHormigoizko tutu makina\nRaidial Bidirection Vertical Extruder hodi makina\nBabarrun zuritzeko makina\nHormigoia garbitzeko poltsa\nQingdao Txinako "penintsula" ederrean dagoen BAOTE INDUSTRIAL TALDEA tradizioaren oinordekoa den eta berrikuntza bilatzen duen enpresa berri eta goi-teknologiako enpresa da. BAOTE Taldeak hiru azpi-sukurtsal ditu negozio lerro desberdinetan oinarrituta.\nLehenengoa, altzairuzko produktuak dira. Mota guztietako estandarrak eta estandarrak ez diren torlojuak, azkoinak, garbigailu lauak, torlojuak eta altzairuzko ontziak, BAOTE Industrial Manufacturing Co enpresaren esparruan dauden altzairuzko ontziak. LTD\nBigarrena plastikozko poltsak da. Saltzeko poltsa mota guztiak, hormigoizko ponpak garbitzeko poltsa, amiantoa kentzeko poltsa, pp big bag; Guztia Plastic True Leader-ek ekoiztua.\nHirugarrena Qingdao Rainbow Tech Co., Ltd da. Hormigoizko hodien makineria prefabrikatua eta plastikozko makineria hornitzailea da. Produktuak bibrazio bidezko Hormigoia hodiak egiteko makina barne hartzen du 2005. urtean eta estrusio erradialaren lehen kanalizazio makina bertikala garatu zuen 2012an. Hormigoia pretentsionatutako Zilindro Hodi (PCCP) linea ere badago.\nKaiolako soldatzailearen mantentze-lanak eta mantentze-lanak\n1. galdera: Nola murriztu dezakegu kaiolako soldatzailearen higadura? 1. Normala da kaiolan soldatzeko makina fabrikatzaileek piezak higatzea erabiltzean. Piezen arteko higadura murrizteko, ordaindu beharko genuke ...\nPlastikozko poltsen erabilera murrizteko moduak\nBerrerabili plastikozko poltsak: aukeratu plastikozko poltsa sendo batzuk eta eraman poltsan, dendan hornitutakoen ordez zure poltsekin eros ditzakezu. Plastikozko poltsa berrerabilgarriak erraz eramaten dira ...\nHook eta belarraren metodoa egitea\nArlo teknikoa: asmakizuna gutxienez bi zati lotzen dituen kako-lokarri bati buruzkoa da, hala nola aurreko katea duen arnesa. Aurrekariak: kako-belarria uhala, uhala, ...\nGurdiaren Boltsak, Egitura-torlojuak, U torlojuak, Lag Bolts, Hex torlojuak, Hormigoizko Hodi Makina Bertikala,


189/2021 DEKRETUA, uztailaren 27koa, SPRI-Enpresa Garapenerako Euskal Agentzia erakundeari baimena ematen diona Parque Tecnológico de Álava - Arabako Teknologi Elkartegia, S.A. sozietatearen kapital-gehikuntzan parte hartzeko, eta Euskal Autonomia Erkidegoko Administrazio Orokorraren eta Instituzionalaren zuzeneko eta zeharkako titulartasuneko akzioen ordezkariei baimena ematen diena sozietate horren estatutuen 2. artikulua aldatzearekin ados egoteko. - Eusko Jaurlaritza - Euskadi.eus\nOrgano arau-emailea: Ekonomiaren Garapen, Jasangarritasun eta Ingurumen Saila; Ekonomia eta Ogasun Saila\nSPRI-Enpresa Garapenerako Euskal Agentziaren Administrazio Kontseiluak 2021eko martxoaren 31ko bileran erabaki zuen Eusko Jaurlaritzari eskatzea baimena eman ziezaion, SPRI-Enpresa Garapenerako Euskal Agentzia zuzenbide pribatuko ente publikoa sortu duen EAEko 2018ko ekitaldirako aurrekontuak onartzen dituen abenduaren 22ko 5/2017 Legearen hamahirugarren xedapen gehigarriaren 5. zenbakiaren c) letrari jarraikiz, agentzia horrek berak parte har dezan Parque Tecnológico de Álava Arabako Teknologi Elkartegia, S.A. sozietatearen kapital-gehikuntzan. Guztira, 2.159.949 euro harpidetuko dira, eta hori % 72,91ko partaidetza izango da. Eragiketa horren ostean, % 66,50ekoa izango da SPRI-Enpresa Garapenerako Euskal Agentziaren parte-hartzea.\nEuskadiko Ondareari buruzko Legearen testu bategina onartzen duen azaroaren 6ko 2/2007 Legegintzako Dekretuaren 110.1 artikuluan ezartzen denez, enpresa-ondarea osatzen duten ondasunak eta eskubideak eskuratzeko, aurretiaz, Gobernu Kontseiluaren baimena beharko da, dekretu bidez emana, eta horretarako proposamena, berriz, ondareari buruzko eskumenak dituen saileko buruak eta, zuzenean nahiz bitarteko erakunde baten bidez, sozietatea loturik duen edo loturik izango duen saileko buruak egin beharko dute, biek batera. Euskal Herriko Agintaritzaren Aldizkarian argitaratu behar da dekretu hori; baina, edonola ere, ematen den egunetik aurrera izango da indarrean.\nKapitala ordezkatzen duten baloreak eskuratzeko baimena ematen duen dekretuan, non eta ez diren doan eskuratzen, nahitaez adieraziko da sozietatearen xedea, bai eta Euskal Autonomia Erkidegoak eskuratze horretan zuzenean nahiz zeharka izango duen partaidetzaren ehunekoa ere.\nParque Tecnológico de Álava Arabako Teknologi Elkartegia, S.A. sozietatearen helburuak honako hauek dira: inbertsio eta ekimen industriala sustatu eta bultzatzea, industria-pabiloien konplexu bat eraikiaz, eta horiek, errentamendu-formulen, jabetza-transferentzien edo prekarioko lagapenaren bidez kudeatuaz, lokalen eta zerbitzuen promozioa eta komertzializazioa eginez, eta haietan instalatu nahi diren enpresak gonbidatu eta hautatuaz; enpresa horiek teknologia aurreratuko jarduerak burutu beharko dituzte, bereziki elektronikaren edo informatikaren arloan (hardware eta software); guzti hori produktu, prozesu eta zerbitzuei aplikatuaz, eta halako instalazioetan obligaziozko diren zerbitzuen ustiapen eta kudeaketa iraunkorrarekin aurrera eginez; zerbitzuok honakoak lirateke: testuen prozesaketa, telexa, ordenagailu bidez marrazketa, datu-baseekiko konexioa, ordenagailuen alokairua, bulegoetako makinaria, batzar-aretoak eta telefono bidezko arreta pertsonalizatua.\nKapitala handitu nahi da, hain zuzen ere bazkideen finantzaketa lortzeko, eta, horrela, sozietatearen inbertsio-beharrei erantzun ahal izateko.\nOndorioz, Ekonomiaren Garapen, Jasangarritasun eta Ingurumeneko sailburuaren eta Ekonomia eta Ogasuneko sailburuaren proposamenez, eta Gobernu Kontseiluak 2021eko uztailaren 27an egindako bilkuran proposamena aztertu eta onartu ondoren, honako hau\nartilukua. Baimena ematea SPRI-Enpresa Garapenerako Euskal Agentziari Parque Tecnológico de Álava Arabako Teknologi Elkartegia, S.A. sozietatearen kapital sozialaren gehikuntzan parte-hartzeko, bi milioi ehun eta berrogeita hemeretzi mila bederatziehun eta berrogeita bederatzi (2.159.949) euroko zenbatekoarekin; hori % 72,9ko partaidetza izango da. Eragiketa horren ostean, % 66,50ekoa izango da SPRI Enpresen Garapenerako Euskal Agentziaren parte-hartzea.\nartilukua. Baimena ematea SPRI-Enpresa Garapenerako Euskal Agentziaren titularitatekoak diren akzioen ordezkariei kapital-gehikuntzaren ondorioz Parque Tecnológico de Álava Arabako Teknologi Elkartegia, S.A. sozietatearen estatutuen 2. artikuluaren aldaketa onartzeko; honela idatzita geratzen da:\nBerrogeita hamahiru milioi berrehun eta berrogeita bi mila bostehun eta zortzi (53.242.508) eurokoa da kapital soziala, 872.828 akziotan zatituta; akzio bakoitzak hirurogeita bat (61,00) euroko balio nominala du, eta akzioak zenbakituta egongo dira, 1etik 872.828ra, biak barne, eta erabat harpidetuta eta ordainduta daude.


Informazioaren Gizartearen eta Merkataritza Elektronikoko Zerbitzuen Legearen (uztailaren 11ko 34/2002) 10. artikulua betez, arduradunaren identifikazio-datuak azalduko ditugu ondoren:\n- Sozietatearen izena: LANTEGI BATUAK FUNDAZIOA\n- IFK/IFZ: G48945166\n- Sozietatearen helbidea: Txorierri Etorbidea 12, 48180Loiu (Bizkaia)\nEuskal Autonomia Erkidegoko Fundazioen Erregistroan F60 zenbakiarekin izena emanda. Eusko Jaurlaritzaren Enplegu eta Gizarte Politiketako Sailak interes sozialekotzat aitortua, eta Enplegu Zentro Berezi gisa kalifikatua 285 zenbakiarekin. Bizkaiko Foru Aldundiaren Gizarte Zerbitzuetako Erregistroan izena emanda.\n- Telefonoa: 944 535 999\n- Faxa: 944 536 248\n- Helbide elektronikoa: lopd@lantegi.com\nIturri-kodea, diseinu grafikoak, irudiak, argazkiak, soinuak, animazioak, softwarea, testuak eta webgune honetan jasotako bestelako informazioa eta edukiak jabetza intelektualaren eta industrialaren Espainiako legeriak babestuta daude, LANTEGI BATUAK FUNDAZIOAREN alde. Halaber, webguneko osagaiok ezingo dira osorik edo zatika erreproduzitu edota argitaratu; ezin izango dira, era berean, informatikoki tratatu, banatu, zabaldu, aldatu, eraldatu edo deskonpilatu, ezta titularrari legez aitortutako gainerako eskubideak urratu ere, nola eta LANTEGI BATUAK FUNDAZIOAK ez duen aldez aurretik horretarako baimena idatziz ematen.\nErabiltzaileak webgune honetako materiala erabilera pertsonal eta pribaturako bakarrik baliatu ahal izango du, eta debekatuta egongo da material hura merkataritza-xedeetarako edota legez kontrako jardueretarako baliatzea. Jabetza intelektualetik eratorritako eskubide guztiak berariaz erreserbatuta edukiko ditu LANTEGI BATUAK FUNDAZIOAK.\nLANTEGI BATUAK FUNDAZIOAK zainduko du aurreko baldintzak betetzen eta webgunean aurkeztutako edukiak behar bezala erabiltzen direla, eta, erabiltzaileak eskubide horiek urratuko balitu edo beteko ez balitu, fundazioak bere-berea izango du dagokion ekintza zibilak eta penalak abiarazteko ahala.\n- Webgune hau baliatzen den bakoitzean, une oro indarrean den pribatutasun-politika aplikatuko zaio; hala, esandako testu hori berrikusi beharko du erabiltzaileak, harekin bat datorrela egiaztatzeko.\n- Erabiltzaileak emandako datu pertsonalak tratatu egingo dira LANTEGI BATUAK FUNDAZIOAREN jabetzakoak diren fitxategietan. Honako helburu hauek izango dituzte esandako fitxategiek:\nI. planteatutako eskaerei erantzutea;\nII. informazioa ematea LANTEGI BATUAK FUNDAZIOAK eskaintzen dituen zerbitzuei buruz, hor barruan sartuko direlarik merkataritza-komunikazioak posta elektronikoz edota bestelako komunikabide elektronikoz bidaltzea (SMSak, adibidez);\nIII. eskatzaileari argitalpenen batean harpidetza egitea;\nIV. interesatutako pertsonari lan-orientazioko prozesuetan parte hartzen uztea, baita trebakuntzan, plaza-eskaeretan edota lan-poltsan ere;\nV. bezeroen kontabilitate-, zerga- eta administrazio-kudeaketa, harremana mantentzea eta bestelako produktuak edo zerbitzuak eskaintzea edozer bitartekotatik.\n- LANTEGI BATUAK FUNDAZIOAK, helbide soziala Txorierri Etorbidea 12, 48180 Loiu, Bizkaia izanik, informazio pertsonalaren konfidentzialtasuna errespetatzeko konpromisoa hartzen du, fitxategiaren arduraduna den aldetik. Interesatuak datuok eskuratzeko, zuzentzeko, ezeztatzeko, aurkaratzeko, haien tratamendua mugatzeko eta eramangarritasuna egiteko eskubidea izango du; horretarako, lehen aipatutako helbide postalera edo elektronikora idatzi beharko du, NANaren kopia erantsita. Interesatuak baimena noiznahi erretiratu ahal izango du, lehen aipatu dugun kanalak baliatuta. Era berean, irizten badio eskubideak urratu dizkiotela edota haren eskabideek ez dutela erantzunik jaso, erreklamazio bat egin ahal izango du Datuak Babesteko Espainiako Agentzian eta LANTEGI BATUAK FUNDAZIOAREN DATUAK BABESTEKO ORDEZKARIAREN aurrean.\nZure ordenagailuari buruzko hainbat informazio eskura dezakegu sistema administratzeko; esate baterako, IP helbidea, sistema eragilea edota nabigatzaile mota. Finean, gure webgunean nabigatzeko moduari buruzko datu estatistikoak dira.\nArrazoi bera dela eta, Interneten erabilera orokorrari buruzko informazioa eskura dezakegu, zure ordenagailuaren disko gogorrean biltegiratzen den cookie-artxiboaren bidez. Cookiek zure ordenagailuaren disko gogorrera transferitzen den informazioa izaten dute.\nHalaber, gure webgunea hobetzen laguntzen digute, eta zerbitzu hobea ematen, pertsonalizatuagoa. Zehazki, honako aukera hauek eskaintzen dizkigute:\n- erabilera-zenbakiei eta -patroiei buruzko estimazioa egitea;\n- zure lehenespenei buruzko informazioa biltegiratzea eta gure webgunea pertsonalizatzea, zure interes indibidualak kontuan izanda;\n- bilaketak bizkortzea;\n- berriro ere gure webgunera bueltatzen zarenean errekonozitzea.\nNahi izanez gero, cookieak onartzeari ezezkoa eman diezaiokezu; horretarako, zure nabigatzailearen konfiguraziora jo beharko duzu, cookieak baztertzeko. Edonola ere, konfigurazio hori aukeratzen baduzu, agian ezin izango duzu webgunearen zati jakin batzuetara sartu edota ezin izango duzu gure zerbitzuren bat baliatu. Zure nabigatzailea ez baduzu konfiguratu gure cookieak baztertzeko, gure sistemak cookieak ekoitziko ditu gure webgunera konektatzen zarenean.\n- _ga: Google Analytics anonimoa\nB.- LANTEGI BATUAK FUNDAZIOAKaldez aurretik jakinarazi gabe aldatu ahal izango du webgunean jasotako informazioa, baita haren konfigurazioa eta aurkezpena ere.\nC.- LANTEGI BATUAK FUNDAZIOAKbitarteko honen bidez PUBLIZITATE ENGAINAGARRIRIK EZ EGITEKO konpromisoa hartzen du. Horrekin loturik, ez dira publizitate engainagarritzat hartuko LANTEGI BATUAK FUNDAZIOAREN webgunearen ataletako edukian topa litezkeen akats formalak edo numerikoak, baldin eta akats horien jatorria hauetakoren bat bada: informazioaren mantentze-lanak edo eguneratzeak oker edo erabat osatu gabe egin izana. LANTEGI BATUAK FUNDAZIOAK, atal honetan xedatutakoaren ondorioz, delako akats horien berri jaso bezain pronto zuzentzeko konpromisoa hartzen du.\nD.- LANTEGI BATUAK FUNDAZIOAKMERKATARITZA-KOMUNIKAZIOAK EZ HELARAZTEKO konpromisoa hartzen du, HALA IDENTIFIKATUTA BIDALI EZEAN, Informazioaren Gizartearen eta Merkataritza Elektronikoko Zerbitzuen Legeak (uztailaren 11ko 34/2002) dioenari jarraikiz. Xede horrekin, ez da merkataritza-komunikaziotzat hartuko LANTEGI BATUAK FUNDAZIOAREN bezeroei, langileei edota harpidedunei helarazitako informazioa, baldin eta informazio horren helburua pertsona horien eta LANTEGI BATUAK FUNDAZIOAREN arteko harremanari eustea bada, baita informazio eta formakuntza-lanak egitearekin edota helburu sozialekin lotutako bestelako jarduerekin lotuta badago ere.\nE.- LANTEGI BATUAK FUNDAZIOAKez du erantzukizunik izango baldin eta erabiltzaileak arau-hausteren bat egingo balu, webgunera sartzen denean edota bertako informazioak baliatzean.\nF.- LANTEGI BATUAK FUNDAZIOAez da gertatu diren edo gerta litezkeen kalteen eta galeren erantzule izango, edozer tankeratakoak izanik ere, baldin eta kalte-galera horiek webgune honetan jasotako informazioaren, edukien eta programen erabileratik eratorriak badira. Webgune honetatik abiatuta hirugarrenek eskaintzen dituzten prestazio eta zerbitzuetara jotzeko aukera ematen duten estekak eta hipertestuak ez dira LANTEGI BATUAK FUNDAZIOAREN jabetza, eta ez daude haren kontrolpean; fundazioa ez da izango haietan jasotako informazioaren arduradun, ezta informazio horretatik eratorritako efektuen erantzule ere.\nG.- LANTEGI BATUAK FUNDAZIOAez da erantzule izango hirugarrenek webgune honetan agertzen diren marka-izenak, produktu-izenak eta marka komertzialak legez kanpo erabiltzen badituzte, webgunean agertuagatik ere, ez baitira haren jabetzakoak. Era berean, ez da izango webgune honetatik sartzeko aukera den esteketako edukiaren osotasunaren, egiazkotasunaren eta legezkotasunaren erantzule.\nH.- Finean, erabiltzailea izango da webgune honetan jasotzen diren zerbitzu, eduki, esteka eta hipertestuak erabiltzeko moduaren arduradun bakarra.


Titiak berreraikitzea | Consumer\nEmakumearen ehunetatik abiatuta titiak birmoldatzeak emaitza estetiko onenak lortzen ditu, silikonazko edo gatzezko protesien aurrean.\narabera: Ostirala, 2009ko azaroaren 27a\nEmakume bati mastektomia egiten zaionean, ebakuntza egiten den unean bertan edo indarberritze-aldia amaitu ondoren eska dezake titia berreraikitzeko. Aukera guztien artean, emakumearen ehunetatik abiatuta bularrak birmoldatzeak emaitza estetiko onenak lortzen ditu, silikonazko edo gatzezko protesien aurrean. Hala ere, Espainian, emakume mastektomizatuen %10ek baino ez du esku hartzen.\n2008an, 3.000 espainiar inguruk bakarrik eskatu zuten bularra berreraikitzea, ebakuntza segurua izan arren, eta oso emaitza onak izan zituen. Eragiketa hori egiteko aukera duten hamar emakumetik batek bakarrik egin zuen. Espezialisten ustez, ehuneko baxu hori kaltetuentzat eskuragarri dagoen informazio faltagatik da; izan ere, Kirurgia Plastikoaren, Konpontzailearen eta Estetikoaren Espainiako Elkarteak (SECPRE) azaldu duenez, emakume gehienek erabakitzen dute bularra berreraikitzea eta, aldi berean, mastektomia egitea, bularrik gabe sentitzearen eragin psikologikoa saihesteko.\nTeknika eta material berriak garatuta, jatorrizkoaren antzeko ezaugarriak dituen bularra sor daiteke. Hain azkar garatzen da kirurgia, ezen prozedurak ere gero eta gutxiago inbaditzen baitira. Kirurgia-aukerak askotarikoak dira, eta kontuan hartzen dira aurretiko kirurgia, erradioterapia aplikatua, pazientearen aurrekariak, ohitura toxikoak (tabakismoa) eta eremu emaileetan gantz-ehun nahikoa izatea.\nEhun autologoarekin titia berreraikitzean izaten diren konplikazioak apartekoak dira, baina adi egon behar da edozein seinaleren aurrean.\nEmaitzarik onenak lortzeko, pazientearen beraren ehuna erabiltzen da, mentu autologo baten bidez, hau da, bularra berreraikitzeko gorputzaren beste alde batetik ateratzen diren larruazal, koipe, muskulu eta odol-hodien multzo baten bidez. Zona emaile nagusiak abdomena eta haren muskulu zuzena, gluteoa eta bizkarraren bizkarraldeko muskulua “latissimus dorsi” dira.\nBi txerto-mota daude, pakete baskularra ebakitzen edo bere horretan mantentzen den. Mentu pedikulatuak jatorrizko odol-ekarpenari eusten dio eta ehuna azalaren azpitik mugitzen du toraxaren paretara iritsi arte. Mentu librean, odol-hodiak ebakitzen dira, eta erauzitako ehuna zati hartzailearekin lotzean, zirkulazioa mikrokirurgia bidez berrezartzen da.\nEhun autologoarekin berreraikitzean izaten diren konplikazioak apartekoak dira, baina garaiz identifikatzen ez badira, arazo larriak eragin ditzakete. Odol-hodien lotura-eremua (anastomosia) estuegia bada edo koaguluak sortzen badira, zainetako tronbosia izateko arriskua dago. Kasu horretan, beharrezkoa da pazienteari beste ebakuntza bat egitea, txertatutako ehunaren fluxua leheneratzeko. Hematomak edo odol-jarioa sortzea, bai eremu emailean bai hartzailean, beste eragozpen bat da drainatzeak azkarregi kendu direnean; izan ere, drainatze horiek hondakin-likidoa kanporatzen dute, hala nola odola edo seroma (likido argia metatzen da organismoaren atal hezeetan).\nLikido horiek ugari ez direnean, organismoak xurgatu egiten ditu; bestela, puntzioz edo drainatze berri baten bidez atera behar dira. Ager daitekeen beste konplikazio bat nekrosi koipetsua da, ehun horretako perfusioa eskasa bada; horren sintomak eremuko biguntasun izugarria dira.\nAutozainketak kirurgiaren ondoren\nEhun autologoa txertatu ondoren, baliteke emakumeak alta hartzea, nahiz eta aste batean edo bitan drainatzeren bat izan, konplikaziorik gerta ez dadin. Erosoagoa izan dadin, denbora horretan arropa lasaia eraman behar duzu, aurretik zapalduta. Esku hartzen den aldeko besorako burkoa erabiltzeak, bai atseden hartzeko, bai lo egiteko, erosotasun handiagoa emango du.\nEspezialistek gomendatzen dute jarduera fisikoarekin pixkanaka hastea eta ahalik eta dedikazio handiena lortzea, nahiz eta 2,5 kilotik gorako pisuak hartzea edo buruaren altueraren gainetik dauden objektuak lortzea saihestu behar den, hiru astez gutxienez. Ezinbestekoa da modu erregularrean jarraitzea ospitaleko luzatze-ariketen taula. Komeni da muskulua egunero pixka bat gehiago behartzea, minik sentitu gabe, eta ariketen posizioei ahalik eta denbora gehien eustea. Ebakuntza egin eta aste batzuetara, errehabilitazio-programek jarrera- eta sabel-luzaketak errazten dituzte, eta pelbis-eremua egonkortzen dute.\nOrbaindu ondoren mentua presiorik gabe masajeatzeak orbain-ehuna desegiten ere laguntzen du, hondar-hipersentikortasuna arintzen du eta sorgortzea murrizten du. Horretarako, krema hidratatzailea erabil daiteke, aloe vera eta E bitaminarekin. Hala ere, neurri horiek hartu arren, denbora bat igaro behar du berreraikitako bularrak behin betiko bolumena, forma eta kolorea hartu arte.\nORBAINIK GABEKO KIRURGIA BULARREKO MINBIZIAN\nInbasiorik txikieneko kirurgiaren abantailek gero eta gehiago mugiarazten dituzte teknika tradizionalak. Bularreko minbizian, aukera eraginkorra eta segurua da. Horrelako tumore baten aurreko egungo joera da ahal den neurrian bularra kontserbatzen saiatzea. Teknika horren bidez, kasuen %70etan lor daiteke. Espainian, Coruñako Ospitalegune Unibertsitarioa da oncoplastia eta titiak berreraikitzeko erreferentzia-zentroa.\nGure herrialdean oraindik gutxi erabiltzen den kirurgia honek tumorea teknika agresiboenen segurtasun berarekin erauzten du, baina bolumena, ingerada eta bular-forma mantentzen saiatzen da. Erauzteko behar diren ebaki txikiek oso aldaketa txikia eragiten dute emakumearen irudian. Hala ere, espezialistek azpimarratzen dute emaitzak kokapen anatomikoaren eta erresekzionatzen den eremuaren araberakoak direla.\nberreraikuntza ehuna mama-eu mamaria-eu mujer-eu


Urola Kostako HitzaPaperekoa Archives - Page 3 of 304 - Urola Kostako Hitza | Page 3\nBizitza Da Handiena ekimenaren harira, elkartasun zozketa egingo dute egunotan Zarautzen\nNork: zarauzkohitza.eus Aktualitatea.\t- Abu 15, 2018\nDonostian maiatzean antolatu zuten Herri Borroken Astea, Turismoaren Munduko Erakundeak bertan egindako goi bilera baliatuz. Mugimendu honetan parte hartu zuten kideek, hainbat isun, identifikazio eta atxiloketa jasan zituzten. Tartean, bi zarauztar izan ziren atxilotuak. Orain, prozedura...\nYereguitarren erlojua Parolaldean da berriro, zaharberritu ondoren\nNork: Juan Luis Romatet\t- Abu 2, 2018\nOrain dela ia hiru urte, 2015eko irailean, konpondu eta berriztatu berria zen yereguitarren erlojua familia honek Julio Beobide ibiltokian dituen etxebizitzetako lorategira itzuli zen. Makinariak, baina, akats txiki batzuk zituen eta orain zortzi hilabete berriro tailerrera...\nNork: Maialen Etxaniz\t- Uzt 31, 2018\nModa desfilea eta Pop Up azoka izango dira asteburuan Zarautzen\nNork: Onintza Lete Arrieta\t- Uzt 25, 2018\nBigarrenez antolatu dute moda desfilea Zarauzko Udalak eta Murkil merkatarien elkarteak, Gipuzkoa de Modaren eskutik. Herriko 21 merkatarik hartuko dute parte, iaz baino bi gehiagok. Desfilea larunbatean 21:30ean hasiko da, eta eguraldiak laguntzen badu, malekoian egingo...\nLoiola nazioartean ezagutarazteko plan estrategikoaren aurkezpena eta Inaziotar ondarearen bisita gidatua, ostegunean Azpeitian\nNork: Urola Kostako Hitza\t- Uzt 16, 2018\nDeustuko Unibertsitateak gidatuta, Loiola helmuga turistiko gisa nazioartean ezagutarazteko plan estrategikoa lantzen ari da Azpeitiko Udala. Horren harira, Loiolako ondarearen inguruko inkesta bat prestatu zuen herritarren iritzia jaso asmoz. Orain, inkesta horretan jasotako emaitzen berri emango dute, eta,...\nTxapel preziatua jokoan\nNork: Mailo Oiarzabal\t- Uzt 6, 2018\nUrteko kirol hitzordurik berezienetakoa izango dute gaur arratsaldean Zestoan. 18:30ean hasita, Txokoko esku pilota txapelketaren azken jardunaldia jokatuko dute Gurutzeaga frontoian. Lehen partidan, txapelketaren hirugarren eta laugarren postuak erabakiko dira, Julen-Josu eta Hektor-Ander bikoteen arteko lehian....\nBIDEOA: Iraurgi Ikastetxeko abesbatzak Erokomerirekin batera agurtu du ikasturtea\nIraurgi Ikastetxeko abesbatzak ikasturte amaierako emanaldia eskaini zuen joan den ostiralean, hilak 22an, Soreasu antzokian. Emanaldi berezia izan zen ostiralekoa, abesbatzako gaztetxoek Erokomeri taldeko kideekin elkarbanatu baitzuten oholtza. Ikasturtean zehar Nagore Illarramendirekin ikasitako abestiak eskaini zituzten ...\nErabaki dira Azpeitiko Sarek antolatutako Futbito Txapelketa Herrikoiaren finalistak\nNork: Urola Kostako Hitza\t- Eka 22, 2018\nFinalaurrekoak jokatuta, finalaren atarian da Azpeitiko Sarek antolatutako Futbito Txapelketa Herrikoia. Atzo jokatu zen azken finalaurrekoa, eta dagoeneko erabaki da zein talde arituko diren biharko finalean. Korrale eta Ekuprix taldeak jokatuko dute Kopako finala, 16:00etan hasita. Horren ostean...\nZumaiako Institutuko eraikin berriko proiektua aurkeztu du Hezkuntza Sailak\nNork: Juan Luis Romatet\t- Eka 21, 2018\nEusko Jaurlaritzako Hezkuntza Sailak Zumaiako Institutuko eraikin berria egiteko gauzatze proiektua aurkeztu du aste honetan. Bertan, lan osagarriak eta zuzendaritza fakultatiboa esleitzeko oinarri teknikoen pleguak jasota daude. Hamar gela berri izango dituen eraikinaren nondik norakoak jasotzeaz...\n« Aurrekoa 1 2 3 4 5 … 304 Hurrengoa »


2017 aza 03\n9:30etan hasiko da, eta 18 galdera eta interpelazio egingo dituzte\n1. Galdera, Estíbaliz Larrauri Aranguren Euzko Abertzaleak taldeko legebiltzarkideak Gobernantza Publiko eta Autogobernuko sailburuari egina, Gobernantza eta Berrikuntza Publikoko 2020 Plan Estrategikoa izango denaren ardatz nagusiei buruz. (11\_10\_05\_01\_0221)\n2. Galdera, Unai Urruzuno Urresti EH Bildu taldeko legebiltzarkideak Ingurumen, Lurralde Plangintza eta Etxebizitzako sailburuari egina, Konstituzio espainolaren 155. artikuluaren ezarpenari buruz. (11\_10\_05\_01\_0219)\n3. Galdera, Cristina Macazaga Sáenz Elkarrekin Podemos taldeko legebiltzarkideak Hezkuntzako sailburuari egina, Euskadiko Autonomia Erkidegoko 2018ko ekitaldirako Aurrekontu Orokorretan Hezkuntza arloan dagoen inbertsioari buruz. (11\_10\_05\_01\_0214)\n4. Galdera, Gloria Sánchez Martín Euskal Sozialistak taldeko legebiltzarkideak Lan eta Justiziako sailburuari egina, ekonomia sozialeko enpresei eta Eskubide Sozialen Europako Zutabeari buruz. (11\_10\_05\_01\_0217)\n5. Galdera, Alfonso Alonso Aranegui Euskal Talde Popularreko legebiltzarkideak Gobernantza Publiko eta Autogobernuko sailburuari egina, delegazio instituzional batek Quebec-era bidaia egiteari buruz. (11\_10\_05\_01\_0215)\n6. Interpelazioa, Maddalen Iriarte Okiñena EH Bildu taldeko legebiltzarkideak Gobernantza Publiko eta Autogobernuko sailburuari egina, Kataluniako Errepublika independenteari buruz. (11\_10\_04\_01\_0095)\n7. Galdera, Tinixara Guanche Suárez Elkarrekin Podemos taldeko legebiltzarkideak Gobernantza Publiko eta Autogobernuko sailburuari egina, Irisgarritasuna Sustatzeko abenduaren 4ko 20/1997 Legea betetzeari buruz. (11\_10\_05\_01\_0218)\n8. Interpelazioa, Laura Garrido Knörr Euskal Talde Popularreko legebiltzarkideak Enpleguko eta Gizarte Politiketako sailburuari egina, arreta goiztiarrari buruz. (11\_10\_04\_01\_0097)\n9. Galdera, Javier Ruiz de Arbulo Cerio Euskal Talde Popularreko legebiltzarkideak Enpleguko eta Gizarte Politiketako sailburuari egina, EAEn langabetuak gehitzeari buruz. (11\_10\_05\_01\_0211)\n10. Galdera, Nerea Llanos Gómez Euskal Talde Popularreko legebiltzarkideak Enpleguko eta Gizarte Politiketako sailburuari egina, enplegu-zentro berezien erregistroa sortzeari buruz. (11\_10\_05\_01\_0212)\n11. Galdera, José Ramón Becerra Carollo Elkarrekin Podemos taldeko legebiltzarkideak Ingurumen, Lurralde Plangintza eta Etxebizitzako sailburuari egina, Donostiako udalerriko Belartzagaina inguruan egindako legez kontrako lur-betetzeari buruz. (11\_10\_05\_01\_0172)\n12. Galdera, Julen Bollain Urbieta Elkarrekin Podemos taldeko legebiltzarkideak Ogasun eta Ekonomiako sailburuari egina, Ogasun eta Ekonomiako sailburuak sozietate-zergaren gainean dituen asmoei buruz. (11\_10\_05\_01\_0213)\n13. Galdera, Eva Lopez de Arroyabe Saez de Maturana EH Bildu taldeko legebiltzarkideak Hezkuntzako sailburuari egina, Muskizeko ikastolako menuaren kalitatearen inguruan. (11\_10\_05\_01\_0205)\n14. Galdera, Rebeka Ubera Aranzeta EH Bildu taldeko legebiltzarkideak Kultura eta Hizkuntza Politikako sailburuari egina, ertzainez gain gainerako herritarrei euskara doan ikasteko eskubidea bermatzeari buruz. (11\_10\_05\_01\_0216)\n15. Galdera, Jasone Agirre Garitaonandia EH Bildu taldeko legebiltzarkideak Kultura eta Hizkuntza Politikako sailburuari egina, ETB1en eta ETB2ren artean Kataluniako egoera politikoaren inguruan dagoen desorekari buruz. (11\_10\_05\_01\_0222)\n16. Galdera, Carmelo Barrio Baroja Euskal Talde Popularreko legebiltzarkideak Segurtasuneko sailburuari egina, Arkauteko Administrazio Batzarraren eskaerari buruz. (11\_10\_05\_01\_0220)\n17. Interpelazioa, José Ramón Becerra Carollo Elkarrekin Podemos taldeko legebiltzarkideak Lan eta Justiziako sailburuari egina, General Electric enpresak Ortuellan duen lantegia ixteari buruz. (11\_10\_04\_01\_0093)\n18. Interpelazioa, Rebeka Ubera Aranzeta EH Bildu taldeko legebiltzarkideak Lan eta Justiziako sailburuari egina, obra publikoetan pairatzen ari diren baldintza eskasei aurre egiteko neurriei buruz. (11\_10\_04\_01\_0094)


ikasbil.eus: Aldizkari Digitala: Jacques Cousteau, itsaspeko esploratzailea\nJacques Ives Cousteau 1910eko ekainaren 10ean jaio zen, Frantzian. Itsasoarekiko lilura txikitan sortu zitzaion. Osasunez ahula zen, eta 4 bat urte zituela esan zieten gurasoei igeriketa zela umearentzat kirol aproposa. Une horretatik aurrera, itsasoarekin zerikusia zuen guztiak liluratu egin zuen mutikoa.\nTxikia zenetik liluratzen zuen itsasoak. Argazkia; HABE aldizkaria\nIrudiak hartzeko afizioa ere nahiko gazte sortu zitzaion. 13 urterekin aitak bideokamera bat oparitu zion, eta ikusten zuen guztia grabatzen hasi zen Jacques. 20 urterekin itsas armadan izena eman zuen. Hegazkin pilotu izatera iritsi nahi zuen, baina istripu larri batek eragotzi zion asmoa. Medikuek, berriz ere, igeri egiteko aholkatu zioten errekuperazio hobea izateko, eta horrek betiko aldatu zion bizitza. Azkenik, kirola pasio bilakatu zen, urpean ikusteko betaurrekoak jantzita itsasora sartu zen lehenengo aldian. Ikusi zuena erakutsi beharra zuela sentitu zuen.\nArnasa hartzeko sistema\nEzertan hasi aurretik, ordea, bigarren mundu gerra iritsi zen. Garai horretan ezkondu zen Simone Melchior-ekin, bizitza osoan bide lagun izan zuenarekin. Gerora, bi seme izan zituzten. Gerra garaian, Jacquesek armadan eman zuen zerbitzua, eta zenbait domina jaso zituen egindako lanagatik. Gerra bukatuta, urperatuta zegoen ontzi baten bila joateko espedizioa antolatu zuen Frantziako itsas armadak. Ur azpian arnasa modu autonomoan hartzeko materiala erabili zuten lehenengo aldiz bidaia hartan, Jacques Cousteauk berak eta Emile Gagnan ingeniari frantsesak diseinatutako materiala: Aqcua Lung (uretako birika) izena jarri zioten. Iraultza handia izan zen urpean ibiltzen zirenentzat, eta gaur arte iraun du, gainera.\nCalypso itsasontzia 1980an Montrealera iristen. Argazkia: Rene Beauchamp (CC BY-SA 4.0)\nEspedizio hura bukatuta, ozeanoak esploratzen jarraitzeko gogoz, Jacquesek armada utzi zuen eta bidaia propioak antolatzen hasi zen. Horretarako itsasontzi bat behar zuen, eta Maltan aurkitu zuen berak nahi zuena, 1950ean. Itsasoko minak biltzeko erabiltzen zen ontzi bat zen. Goitik behera berritu eta munduko ontzi ozeanografikorik ezagunena bihurtu zuen: Calypso izena jarri zion.\nGarai hartarako pelikularen bat egina zuen, eta hurrengo urteetan ere bere espedizioetan ikusten zuena liburuetan eta filmetan jasotzen jarraitu zuen. Hala, 1956an, The silent world (Isiltasunaren mundua) filmagatik saria jaso zuen Canneseko jaialdian eta urtebete beranduago Oscarra film berarengatik.\nItsaspea denon etxeetan\nHala ere, azpimarratzekoa da Cousteau telebistari esker egin zeln ezagun: Jacques Cousteauren itsaspeko mundua dokumentala mundu osoko telebistetan ikusi zen 1968tik 1975era bitartean. Dokumental horietan urpean bizi diren espezieak eta landaretza erakusten zituen, eta aberastasun hura zaindu egin behar zela defendatzen zuen. Calypsoko eskifaiarekin batera abentura ugari telebista-ikusleen etxeetaraino helarazi zituen. Gaiaz ezer edo ezer gutxi zekien jendeari urpeko bizitzaz asko erakutsi zion azalpen, errazak emanez; eta batez ere, jendeak itsas sakoneko fauna eta landaredia maitatzea lortu zuen. Zientzialaria baino, komunikatzailea zela esaten zuten askok.\nCousteau, 90eko hamarkadan Ipar Euskal Herrira egindako bisita batean. Argazkia: HABE aldizkaria\nEspedizio, liburu, dokumental eta film artean, oraindik ere asmakizunetarako denbora ere izan zuen. Urpeko ontzi txiki bat asmatu zuen 60ko hamarkadan. Hari esker, itsaspean sakonera handiagoan ibiltzeko aukera izan zuten.\n70eko hamarkadan, bere semeekin batera, The Costeau Society, itsaspeko bizitza babesteko elkartea sortu zuen. Itsasoan gertatzen diren gehiegikeriak salatu zituen, baita mobilizazioak eta kanpainak antolatu ere; esate baterako, energia nuklearraren aurkakoa. Azken hori oso kanpaina arrakastatsua izan zen. Gaur egun, elkarte horrek eta Frantzian duen parekoak lanean jarraitzen dute.\nJacques Cousteau, 1997ko ekainaren 25ean hil zen, 87 urterekin, bihotzekoak jota. Bere jaioterrian, Saint-Andre-de-Cubzac herrian, lurperatu zuten.\nErabilera bakarreko plastikoak


Honen bilaketa egin duzu eaj • ZUZEU\nEAJ, Txillardegi eta Mandela\nEAJ, Txillardegi eta Mandela - Jon Alvarez Forcadak Berria egunkarian. Ez zen giro Euskal Herrian 1960 inguruan. Gerra zibila galdu zen, Euskal Gobernua erbestean zegoen, eta Francoren diktadura g...\nEAJren rola Egunkariaren itxieran\nEAJren rola Egunkariaren itxieran - "Paperezko Hegoak" dokumentalari so ertz ezberdinetako galderak sortzen dira. Tartean izenburuan agertzen dena, gai deserosoa egiazki. Lehenik eta behin, Jo...\nEuskara, EAJ-PSE 2020ko gobernu itunean - EAJ-PSE gobernuak Euskal Autonomia Erkidegoan bakarrik du aginpidea eta, horrenbestez, lur zati horretara mugatutako proiektu politikoa agertzen du bere eg...\nEAJ eta euskara: galdea EAJri\nEAJ eta euskara: galdea EAJri - Atzo, igande 28, EAJk hauteskunde giroko bilkura izan bide zuen goizean Donostiako Tabakaleran. Amaitutakoan-edo EAJko kargudunetako hainbat, asko, bildu ziren Tabakal...\nEAJ, lehiaren beldur - Politikagintzan goi mailako ardurak dituztenei begietara begiratzea aski izaten da jabetzeko, ez dela erraza gobernatzea, ezta gobernura iristea ere. “Gora” iristen diren...\nEAJ: 1978-2020 - Eguraldi ederra, dotorea, garbia bezain freskoa, gasteiztarrak ongi ezagutzen dutena, egokia pasierako. Eguberriak hurbil zeudenez, hiriburuak karrikak ongi apainduak eskaintzen zi...\nEuskara alderdien egitarauetan: EAJ - EUSKO LEGEBILTZARRERAKO HAUTESKUNDEAK ATE JOKA dauzkagula, alderdiek euskarari (euskaldunoi) zer eskainiko zain gaude Plazara! Taldean, eta alde onekin batera...\nEAJ vs EHBildu: jokoan dauden 16 herri\nEH Bilduren eta EAJren artean lehian egon daitezkeen 10 herri - Hauteskunde bakoitza bere denborak eta espazioak baldintzatzen du, herritar batek ezberdin bozkatu edo abstenitu dezakeelako estatu esp...\nJoseba Agirretxea: “EAJren esku baldin badago eskuinak ez du gobernatuko”\nJoseba Agirretxea - elkarrizketa - Kazetaria eta EiTBko aurkezle ohia da Joseba Agirretxea (Ondarru, 1966). Gipuzkoako EAJren hautagaia da Espainiar Estatuko Kongresurako aurreikusten den legegintzal...\nIpar Euskal Herriko EAJko kideek babesa Jean Rene Etxegarairi\nIpar Euskal Herriko EAJko kideek babesa Jean Rene Etxegarairi - Mediabask hedabideak adierazi duenez, Ipar Euskal Herriko EAJko 15 kidek idazki bat sinatu dute Euskal Hirigune Elkargoko lehendakariar...\nAngolako Gobernuak EAJri galarazi egin dio lehendakaritzarako hauteskundeetan behatzaile jardutea\nAngolako Gobernuak EAJri galarazi egin dio lehendakaritzarako hauteskundeetan behatzaile jardutea - Angolako Gobernuak jarritako traba administratibo eta burokratikoen ondorioz, Senatuko EAJko bozera...\nJean Michel Ehiztari\nHamabost urteko bakearen alde eta kontra - KONTRA Espainiako gobernuak EAJrekin lotu duen "15 urteko bake fiskalaren" ituna euskal gizartearen kalterako da. Zalantzarik ez dago bere horretan 1....\nJoseba Egibar: “EAJ-PNV da herri honek aurrera jarraitzeko bermea”\nJoseba Egibar: “EAJ-PNV da herri honek aurrera jarraitzeko bermea” Etziko hitzorduari begira, irailaren 25eko Eusko Legebiltzarrerako Hauteskundeak, abertzaletasuna bizi eta ulertzeko bi modu...\nEAJ, semaforoak eta Aberri Eguna\nEAJ, semaforoak eta Aberri Eguna Semaforoaren berde koloreak dir-dir egiten duenean jendearen sena ikusten da. Kontserbadoreak espaloian geratzen dira hurrengo semaforo berdearen zain. Ausartenak, or...\nEAJren Lilura Lilura, agi-danean, arrazoi jakin batzuengatik atentzioa erakartzeari deritzo. Hala, liluraren nondik norakoak aztertzera amultsu tematuta ere, nor bere talaiakoak izan ohi dira juzgua...\nGaur 20 urte Aznar Espainiako presidente, EAJrekin sinatutako akordioari esker\nGaur 20 urte Aznar Espainiako presidente, EAJrekin sinatutako akordioari esker 1996ko maiatzaren 4an, gaur 20 urte, Jose Maria Aznar Espainiako presidente izendatu zuten, PPk eta EAJk aurretik ad...\nEuskal Herriko dantzaririk onena, EAJ\n«(...) Txilibitua jo zuen eta mundu guztia geldi geratu zen bapatean. Bestalde, batzuk apenas mugitzen ziren, kanporatuak ez izateko ainaxe, besterik ez. — Ea, ba, gazteak, esan zuen. Gatz pi...\nEAJ-ren olatua ETB-n #M24\nMaiatzak 24ko foru eta udal hauteskundeek jarraipen zabala izan zuten atzo EiTB-n, eta ETB1ean, esaterako, kasik bost ordu eman zituzten emaitzak aztertzen, Hauteskunde Gaua izeneko saioan, Maddalen I...\nEHBilduko eta EAJko euskaldunen errua da Euskal Herrian larrutan egiteko ezintasuna\nVaya Semanitako edo loriatutako 'Ocho apellidos vascos' filmeko txiste edo trufa bat izan zitekeen, baina ez da. Euskal Herrian larrutan egiteko dagoen ustezko ezintasunaren errua norena den topat...


Salomon erregearen minak 22. zatia - Suitzako mundu osoko eliza\nmedia > Aldizkariaren ondorengoa > 2017-03 aldizkariaren ondorengoa > King Solomon en meategiak 22 zatia\n"Ez zidaten ordenatu, beraz, elizatik irten naiz", kexatu zen Jasonek inoiz ikusi ez nuen ahotsean. "Komunitate honetarako gauza asko egin ditut - Bibliako ikasketak egin ditut, gaixoak bisitatu ditut, eta zergatik kalkulatu dituzte lurrean ... ordenatuak? Bere sermoiak lokartu egin behar dira, bere Bibliako ezagutza eskasa da eta gainera adiskidetsua da! » Jasonen erresumenak harritu egin ninduen, baina zerbait larriagoa zen azalean - harrotasuna.\nJainkoak gorroto duen harrotasun mota (Esaera 6,16-17), nork bere burua gehiegi balioestea eta besteak gutxiesten ditu. Atsotitzetan 3,34 Salomon erregeak adierazi du Jainkoak "iseka egiten dutenei burla egiten diela". Jainkoak aurka egiten die haien bizimoduak Jainkoaren laguntzan ez fidatzea nahita eragiten dietenak. Denok borrokatzen dugu harrotasunarekin, askotan hain sotila dena, ezen ez garela nola funtzionatzen duen ohartzen. «Baina», jarraitzen du Salomonek: «Berak emango die grazia xumeei». Aukera dugu. Harrotasunari edo apaltasunari utzi diezaiokegu gure pentsamenduak eta jokabideak gidatzen. Zer da apaltasuna eta zein da apaltasunaren giltza? Nondik hasten zara? Nola aukeratu umiltasuna eta Jainkoak eman nahi digun guztia jaso?\nSteven K. Scott ekintzaile eta idazle anitzek milaka langileko milioika ekintzaileren istorioa kontatzen du. Dirua eros zezakeen arren, zorigaiztoko, mingotsa eta gogorra zen. Bere langileek, baita bere familiak ere, kezkatuta aurkitu zuten. Bere emazteak ezin zuen gehiago jokaera oldarkorra egin eta bere artzainari berarekin hitz egiteko eskatu zion. Artzainak gizonaren lorpenen berri eman zuen eta berehala ohartu zen harrotasunak gizon horren bihotza eta gogoa gobernatzen zituela. Bere konpainia ezerezetik eraiki zuela aldarrikatu zuen. Lan handia egingo zuen unibertsitateko titulua lortzeko. Harrotu zen berak egin zuela eta ez zuela inori ezer zor. Artzainak orduan galdetu zion: «Nork aldatu zituen pixoihalak? Nork elikatu zaitu haurtxo gisa? Nork irakatsi eta irakurtzen irakasten dizu? Nork eman dizkizu ikasketak osatzeko aukera eman dizuten lanpostuak? Nork zerbitzatzen zaitu janaria jantokian? Nork garbitzen ditu zure etxeko komunak? » Sartuta, gizonak burua makurtu zuen. Une batzuk geroago, malkoak zituela aitortu zuen begietan: «Orain pentsatzen dudala, ikusten dut ezin izan dudala hori guztia nire kabuz egin. Besteen adeitasun eta babesik gabe, seguruenik ez nuke ezer egingo. Artzainak galdetu zion: "Ez al duzu uste esker ona merezi dutela?"\nGizonaren bihotza aldatu egin da, egun batetik bestera. Hurrengo hilabeteetan eskerrak emateko gutunak idatzi zituen langile bakoitzari eta, uste izan zuen neurrian, bere bizitzan lagundu zuten guztiei. Esker oneko sentimendu sakona sentitzeaz gain, inguruko guztiek errespetuz eta estimuz tratatu zuen. Urtebete barru beste pertsona batetara aldatu zen. Pozak eta bakea haserreak eta istiluak ordezkatu zituen bihotzean. Urte zaharragoak zituen. Bere langileak gustatu zitzaizkion, errespetuz eta errespetuz tratatzen zituelako, orain benetako apaltasunari esker sortu baitzen.\nJainkoaren ekimeneko izakiak Istorio honek apaltasunaren giltza erakusten digu. Enpresariak besteen laguntzarik gabe ezin zuela ezer lortu ulertu zuen bezala, umiltasuna Jainkorik gabe ezin dugula ezer egin ulertzetik hasten dela ulertu behar dugu. Ez genuen eraginik izan gure existentzian sartzean eta ezin dugu harro edo esan gure kabuz ezer onik sortu dugula. Jainkoaren ekimenari esker izakiak gara. Bekatariak ginen, baina Jainkoak ekimena hartu zuen eta guregana hurbildu eta bere maitasun deskribaezina aurkeztu zigun (1 Joan 4,19). Bera gabe ezin dugu ezer egin. Egin dezakeguna da: "Eskerrak zuri" esan eta egian atseden hartu Jesukristorengan deitzen direnek - onartu, barkatu eta baldintzarik gabe maitatu.\nTamaina neurtzeko beste modu bat Galde diezaiogun geure buruari: "Nola izan naiteke apal"? erreklamazioak 3,34 Salomonek bere hitz jakintsuak idatzi zituenetik ia 1000 urte igaro zirenean, hain zen egiazkoa eta garaikoa, non Joan eta Pedro apostoluek haien irakaspenetan aipatzen zituzten. Bere eskutitzean, sarritan sumisioari eta zerbitzuari buruzkoa den, Paulok honako hau idazten du: "Guztiok... jantzi behar zarete umiltasunez" (1 Pedro 5,5; Schlachter 2000). Metafora honekin, Pedrok amantal berezi bat jantzi eta zerbitzatzeko borondatea erakusten duen zerbitzari baten irudia erabiltzen du. Pedrok esan zuen: «Prest egon zaitezte elkarri umiltasunez zerbitzatzeko». Zalantzarik gabe, Pedro Azken Afarian pentsatzen ari zen Jesusek mantala jantzi eta ikasleen oinak garbitu zituenean.3,4-17). Joanek erabilitako "norbera gerriko" esamoldea Pedrok erabilitako berbera da. Jesusek kilt kendu eta guztien zerbitzari egin zuen. Belaunikatu eta oinak garbitu zituen. Horrela, besteei zerbitzatzen diegun tamaina neurtzen duen bizimodu berri bat aurkezten ari zen. Harrotasunez besteei begiratzen die eta: "Zerbitza nazazu!", Umiltasunak besteen aurrean makurtu eta "Nola zerbitzatu zaitut?" Hau munduan gertatzen denaren kontrakoa da, non manipulatzeko, nabarmentzeko eta besteen aurrean hobeto jartzeko eskatzen zaion. Bere izakien aurrean belauniko jartzen den Jainko xume bat gurtzen dugu haiek zerbitzatzeko. Ez al da harrigarria?\nUmil egoteak ez du esan nahi umil izateak ez du esan nahi gure burua baino txikiagoa denik edo gure talentu eta izaeraren iritzi baxua dugunik. Zalantzarik gabe ez da zeure burua eta inor bezala aurkeztea. Horregatik harrotasun bihurria litzateke, xume izateagatik goraipatu nahi dena! Umiltasunak ez du zerikusirik defendatzeak, azken hitza eduki nahi izateak edo beste batzuk bere nagusitasuna erakusteko. Harro gaude geure burua puzten, Jainkoarekiko independienteak izan daitezen, garrantzitsuagoak garela pentsatzeko eta berarengan galtzeko. Umiltasunak Jainkoaren menpe egotea eragiten digu eta aitortzen dugu beraren menpe gaudela. Horrek esan nahi du ez dugula geure buruari begiratzen, baizik eta Jainkoarengana maitemintzen gaituena baino hobeto ikusten gaituena.\nBere dizipulu oinak garbitu ondoren, esan zuen Jesusek: "Egin ezazu egin dut zuretzat". Ez zuen esan zerbitzatzeko modu bakarra besteen oinak garbitzea zenik, baina bizitzeko moduaren adibidea eman zien. Apaltasuna etengabe eta kontzienteki zerbitzatzeko moduak bilatzen ari da. Errealitatea onartzen laguntzen digu, hau da, Jainkoaren graziari esker, bere ontziak, bere eramaileak eta munduko ordezkariak gara. Ama Teresa "umiltasun aktiboaren" adibidea zen. Laguntza zuen guztien aurpegietan ikusi zuela Jesusen aurpegia ikusi zuen. Baliteke ez garela hurrengo Teresa Teresa deitzen, baizik eta gehiago lotu beharko lirateke gure gizakien beharrak. Geure burua oso serio hartzeko tentazioa izaten dugun bakoitzean, komeni da Helder Camara artzapezpikuaren hitzak gogora ekartzea: "Jendaurrean eta publiko ugari agertzen naizenean txaloak eta txaloak egiten ditut, Kristorengana joaten naiz eta esaiozu: Jauna, hau da zure sarrera triunfala Jerusalemen! Bidalitako asto txikia baino ez naiz ».


Auritzen, aspaldiko partez! — dantzan.eus\nHemen zaude: Hasiera › Komunitatea › Duguna - Iruñeko dantzariak › Auritzen, aspaldiko partez!\nAuritzen, aspaldiko partez!\nAuritzeko Garaitzeko Asi elkartekoen deia jaso genuen duela zenbait hilabete haien herrian emanaldia egiteko eta zirrara berezia eragin zigun gonbidapenak. Izan ere, 2005ean Auritzen izan ginen bertako ingurutxoa dantzatzen Juan Antonio Urbeltzen zuzendaritzapean eta ordutik, behin baino gehiagotan izan ginen herrian dantzan hurrengo urte haietan. Harreman berezia sortu genuen auriztarrekin eta beraz, ilusioz abiatu ginen berriz bertan dantzatzera.\nIruñetik Auritzerainoko bideko portuek eragindako zorabioak gainditu eta kultur-etxean harrera egin ziguten. Eszenatokia gure beharretara eta gu eszenatokiaren baldintzetara egokitu eta dena prest utzi genuen emanaldirako.\nTantaka heldu ziren auriztarrak eta kortesiazko minutu batzu itxoinda emanaldiari ekin genion. Hasteko, gure berezko errepertoriotik dantza pare bat eman genituen, Auritzen azkeneko aldiz egon ginenetik taldeak izan duen garapena erakutsi nahiean: Sanfermin Aldapakoaren ezpata-dantza eguneko Bandera-arbola, Joseba Lorenzoren esku(eta)tik, agur gisa, eta segidan, eskuetatik elkarri heldu eta Iruñeko burguen batasunaren egunean plazaratu genuen soka-dantzarekin atera ginen oholtzara, Aritz Ibañez aurresku eta Amaia irigoien atzesku.\nBien arteko belauntxingoaren ondotik, aurresku eta atzeskuak haien zortzikoak eman zituzten baita sokak osoak bere zortziko partea ere. Fandangoa eta Arin-arina dantzatu ta kalejiran atera ginen oihal artetik.\nGarai batean Baztango Almandoz herritik abiatzen zen oinez Jose Angel Dorremotz txuntxuneroa Auritzeko San Joan festak alaitzera. Ttunttunero zaharra gogoan Baztango zenbait dantza ere eraman genituen Auritzera: Arizkungo Sagar-dantza eman zuten 8 sagar-dantzarik. Segidan Xerri-begi mutil-dantza eta Baztango zortzikoarekin atera ginen oholtza gainetik. Eiande Aranburuk egin zituen Dorremotzen plantak, fin demonio!\nSan Migel eguna pasa berria zen eta Iurretako gure maisuen omenetan Dantzari-dantzako zenbait dantza eman genituen ondotik. Zortzikotea plazaratu eta zortzinango, ezpata-joko txikia, banango, makil-jokoa eta txontxongilo dantzatu genituen, bere ordenean.\nPoliki-poliki, harat-hunat, Auritzera hurbiltzen joateko bidea egin genuen. Azken aurreko geltokia beraz, Jaurrietan. 1960.eko hamarkadan Juan Antonio Urbeltz eta Marian Arregi herriz-herri ibili ziren hango eta hemengo dantzak biltzen, ikaragarrizko landa lan aberasgarrian. Bilketa lan horren fruituetako bat izan zen Jaurrietako Axuri-beltza, hain zuzen. Amaia Errazkin arrabita-jole lagunaren laguntzaz eta Eder Garzia, Iñaki Sagardoi, Migel Fagoaga, Aitor Huarte eta Eiande Aranburu gure musikarien doinura, kanta eta dantza egin zute gure 8 neskak, dotore.\nAzkenik, Auritzeko ingurutxoarekin eman genion bukaera dantzaldiari. Gero jakin genuenez, ikusleetako batzuk oraindik ikusi gabea zuten haien herriko ingurutxoa. Eszenara sokan atera eta gero bikoteka aritu ginen ingurutxoari dagokion bezala. Honek bikotea limurtzeko jolasean aritzeko aukera ematen du, dantzari xarma berezia emateko aukera eskainiz. Guretako berezia izan zen 11 urteren buruan, eszena berean, berriz auriztarren dantza aurkeztea. Espero dugu haiendako ere, berdin izanen zela berezia haien dantzaren ikustea.\nEskertzekoa, materiala bildu eta antolatu ondoren, indarrak berreskuratzeko auriztarrek prestatu ziguten merendua. Ondotik busa hartu eta Iruñerako bueltari ekin genion, zorabio gutxiagorekin, hurrengo batera arte!\nIrati Sorbet-ek hartutako argazki sorta osoa ikusgai duzue hemen:


Arrigorriagako ludoteken programazioa berezia Aste Santurako | El Correo\nArrigorriagako ludoteken programazioa berezia Aste Santurako\nGaurtik aurrera eta apirilaren 21aren artean, goizez emango da zerbitzua, lanegunetan; 10:30etik 13:00etara herrigunean, eta 11:00etatik 13:00etara Abusun\nELCORREO.COM Lunes, 10 abril 2017, 00:13\nAste Santuko oporrak direla eta, Arrigorriagako ludoteken programazioa moldatuko da gaurtik aurrera eta apirilaren 21era arte. Hain zuzen ere, zerbitzua emango dute lanegunetan, goizez. Herriguneko ludoteka 10:30etik 13:00etara egongo da zabalik; Abusukoa, aldiz, 11:00etatik 13:00etara.\nLudotekaren zerbitzua ikasturtean izena eman duten haurrentzat izango da; beraz, ordutegia aldatuko da, baina ez jadanik ezarrita dauden taldeak.\nOporretarako programazio berezia bi ludotekek elkarrekin egindako lan-proposamena da. 'Aste Santu tropikala' izena jarri diote, eta hiru jarduera-mota eskainiko dira:\nEskulanen tailerrak: landare tropikalak, gatz magikoak, haizemaileak, collageak etab.\nJarduerak kanpoaldean, inguruko parkeak aprobetxatuz; betiere, eguraldiak ahalbidetzen badu. Hainbat joko eta txapelketa antolatuko dira.\nAbusuko haurrek bisitaldia egingo dute Lonboko ludotekara. Talde-jarduera izango da, bi ludoteketako umeek elkar ezagutu dezaten. Hainbat jarduera egingo dituzte: lokalaren bisita, elkar ezagutzeko jokoak, mazedonia erraldoi bat eta jolasak kalean.\nBilbao no se baja del borriquito Kontsumo arduratsuaren garrantzia, Getxoko ikasleen artean


Precious Plastic – Sare Berdeak\nPrecious Plastic hardware irekiko plastikoa birziklatzeko proiektu bat da eta kode irekiko ondasun digital komunen proiektu mota bat da. Proiektua 2013an hasi zuen Dave Hakkensek, eta orain laugarren iterazioan dago. Plastiko birziklatua mugitzen, urtzen eta injektatzen duten makina eta erreminta batzuetan oinarritzen da, eta, horri esker, plastiko birziklatua eskala txikian erabiliz produktu berriak sor daitezke.\nBigger arte eta diseinuan etengabe esperimentatzen den jolas-espazio bat da, ideiak sortzeko eta errealera igarotzeko beharrezko baldintzak eskaintzen dituzten esperientziak diseinatzen dituena.\nOihana Vicente Adame artista eta diseinatzaileak zuzentzen du BiGGeR proiektua, Ander Arce hezkuntzaren kudeaketan eta berrikuntzan espezializatutako hezitzaile eta ikertzailearen laguntzarekin eta gidaritzapean.\nBiGGeR eta Precious Plastic\nBiggerrek lankidetza bilatzen du Precious Plastic proiektua Bizkaian martxan jartzeko.\nPlastikozko hondakinak biltzeko, sailkatzeko, birrintzeko eta biltegiratzeko gune bat aktibatu nahi dugu, bai eta erauzketa-, injekzio- eta orri-prentsa-tailer bat ere, hondakin-plastikoa eta hondakin-plastikoa tresna berri bihurtzeko.\nEspazio horrek bi helburu nagusi izango lituzke:\nTailerrak ematea auzoetan, landa-eremuan eta eskoletan. Tailer horiek honela dibertsifika daitezke:\nEgunero erabiltzen diren plastikoak birziklatzeko eta eraldatzeko prozesuak.\nIkuspegi ekologista duten produktuak diseinatzea eta sortzea (diseinu espekulatiboko tailerrak, smart city, jostailuak egiteko eta diseinatzeko familia-tailerrak…)\nObjektuak eta tresnak fabrikatzea. Ildo horretatik, hainbat lan-ildo proposatzen dira:\nEtxeko tresnak, objektu dekoak eta altzariak.\nAltzari publikoak (udalak erosteko konpromisoa bilatuz): kaleko bankuak, ikastetxeetako eta erakundeetako mahaiak eta aulkiak…\nJostailuak (diseinua, erreplika eta konponketa)\nHorrelako espazio baten misioa material gogor eta moldakor eta, aldi berean, arriskutsu honekin dugun harremana normalizatzea litzateke. Haien motekin eta ezaugarriekin ohitzea. Halako moldez non, ohituraren arabera, “Produktu bat erostera goazenez, marka hauta dezagun, ez bakarrik produktuagatik, baita ontziagatik ere”.\nLaburbilduz, “Etsaiarekin ezin baduzu, bat egin”.\nPrecious Plastic-i buruzko informazio gehiago: https://preciousplastic.com\n22 de azaroa de 2021 a 11:39\nEl proyecto Libera tiene esta formula de apadrinamiento de pequeños proyectos que quizá sea aplicable a este proyecto: https://proyectolibera.org/movilizacion-littering-abandono-residuos/apadrinamientos/ Lo podemos comentar en el próximo encuentro Sare Berdeak.


Jazzaldian joko duten taldeak aukeratzeko lehiaketan izena emateko epea zabalik dago - - Hiruka.eus\nJazzaldian joko duten taldeak aukeratzeko lehiaketan izena emateko epea zabalik dago\nUkberri 2003-11-17 23:54\nGetxoko 2004ko Europar Jazzaldian parte hartuko duten taldeak erabakitzeko lehiaketan izena emateko epea zabalik dago jada. Otsailaren 21ean amaituko da, eta ezinbestekoa da taldearen CD edo zinta bat aurkeztea, baita argazki bat ere. Ekainaren 30etik uztailaren 4ra arte ospatuko den Jazzaldiaren XXVIII. ekitaldian parte hartuko dute aukeratutakoek.\nEuropako taldeek ere parte har dezakete lehiaketan, horien jotzeko era edo estiloa bata edo bestea izan, jotzen duten hori jazza bada. Talde guztietako kideek 30 urte baino gutxiago daukatela edo adin hori 2004ean betetzen dutela egiaztatu beharko dute izena emateko orduan.\nHalaber, parte hartzeko eskaera orriarekin batera, taldearen kalitatea egiaztatzeko balio dezakeen materiala aurkeztu beharko da. Derrigorrezkoa da taldeak grabatutako CD edo zinta aurkeztea beraz, baita talde horren argazkia ere. Hautatutako taldeen izenak martxoan emango dira ezagutzera; talde horiek diru kopuru bat ere jasoko dute bidaietarako, ostaturako, egile eskubideak direla eta...\nSariei dagokionez, Jazzaldiaren azken egunean berriz joko dute irabazleek. Horretaz gain, 3.000 euro eta garaikurra jasoko dute, eta CD bat editatuko da euren kontzertuko grabazioarekin. Bigarren saria 1.200 euro eta garaikurra izango dira eta, bukatzeko, bakarlaririk onenak 800 euro eta garaikurra jasoko ditu. Getxoko Jazzaldiaren egun bakoitzean talde batek joko du banda nagusiek jo aurretik.


BSK LEGAL & FISCAL ASOCIADOS, S.L.P.-EN WEBGUNEAREN ERABILERA-BALDINTZAK - BSK Legal & fiscal\nBSK LEGAL & FISCAL ASOCIADOS, S.L.P.-EN WEBGUNEAREN ERABILERA-BALDINTZAK\n(2022/02/04tik indarrean den idaztea )\nInformazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legearen 10. artikuluak ezartzen duenez, informazioaren gizartearen zerbitzu-emailea behartuta egongo da zerbitzuaren hartzaileen eta eskumeneko organoen esku baliabide elektroniko egokiak jartzera, honako informazio honetan une oro, erraz, zuzenean eta doan sartzeko aukera izan dezaten:\nJabea: BSK LEGAL & FISCAL ASOCIADOS, S.L.P. (hemendik aurrera, “BSK Legal & Fiscal”) merkataritzako enpresa da (helbidea: Donostia-San Sebastián (Gipuzkoa), Zuatzu Enpresa Parkea, Zuatzu kalea 8, Oria eraikina, 1. solairua), eta Gipuzkoako Merkataritza Erregistroan inskribatuta dago 2.660. liburukian, 45. folioan, SS-36.663 orrialdean, 1. inskripzioan eta B-75115840 IFZrekin.\nEremua, xedea eta norainokoa\nXedapen hauek (hemendik aurrera, “Erabilera-baldintzak”) arautzen dute BSK Legal & Fiscal enpresak www.grupobsk.com domeinuaren bitartez (hemendik aurrera, “Webgunea”) Interneten erabiltzaileen eskura (hemendik aurrera, “Erabiltzailea/k”) jartzen duen webgune zerbitzuan sartzeko eta zerbitzu hori erabiltzeko modua.\nAurrekoa gorabehera, BSK Legal & Fiscal enpresak webgunearen bitartez erabiltzailearen esku jartzen dituen eduki jakin batzuetan sartzeko eta zerbitzuetako batzuk erabiltzeko litekeena da baldintza partikular jakin batzuk (hemendik aurrera, “Baldintza partikularrak”) bete behar izatea, kasuaren arabera erabilera-baldintza hauek ordeztu, osatu eta/edo aldatuko dituztenak, eta, kontraesana izanez gero, hemengo hauei nagusituko zaizkienak.\nHorren ondorioz, eduki horietan sartu eta/edo zerbitzu horiek erabili baino lehen, haiek arautzen dituzten baldintza partikularrak arreta handiz irakurri eta onartu beharko ditu erabiltzaileak, sarbide eta/edo erabilera hori gertatzen den unean argitaratutako bertsioan.\nBSK Legal & Fiscal enpresak eskumena dauka, edozein unetan eta aldez aurretik abisatu gabe, edukiak, erabilera-baldintzak, hala badagokio, dagozkion baldintza partikularrak, eta, oro har, webgunearen diseinua eta konfigurazioa osatzen duten elementuak aldatzeko edo eguneratzeko. Webgunearen azken eguneratzean argitaratutako sarbide- eta/edo erabilera-baldintzak egongo dira indarrean, eta webgunean une horretan argitaratuta daudenak aplikatuko dira bisitaldi bakoitzean.\nWebgune honetan sartuz erabiltzaileak webgunea erabiltzeko erregimena mugatzen duten erabilera-baldintza hauek baimentzen eta onartzen ditu, espresuki eta bete-betean, eta idazki bidez egindako eta sinatutako edozein kontraturen balio eta eraginkortasun berbera edukiko du onarpen horrek. Honako erabilera-baldintza hauek bete-betean onartzen ez baditu, erabiltzaileak ez du webgunean sartzeko baimenik izango.\nWebgunea erabiltzeko edo BSK Legal & Fiscal enpresak webgunearen bitartez eskuragarri jarritako eduki eta zerbitzuetan sartzeko erabiltzaileari erregistratzeko eskatzen bazaio, egiazko eta legezko informazioa eman beharko du erabiltzaileak, eta pasahitza ongi erabili beharko du erregistratze horren ondorioz pasahitza ematen bazaio.\nKasu horretan, ematen zaizkion identifikatzaileak edota pasahitzak behar bezala zaintzeko eta isilpean gordetzeko ardura izango du erabiltzaileak, eta konpromisoa hartuko du datu horiek beste batzuei aldi baterako zein behin betiko ez uzteko eta kanpoko beste batzuei ikusten ez uzteko.\nWebgunean sartzeko eta webgunea erabiltzeko baldintza ekonomikoak.\nHala badagokio, eta baldintza partikularretan besterik ezartzen ez bada, webgunean eta webgunearen edukietan sartzea eta webgunearen bitartez erabiltzailearen esku jarritako zerbitzuak erabiltzea doakoa izango da, erabiltzaileak bere hornitzailearekin telekomunikazio-sarera konektatzeko kontratatutako kostua izan ezik.\nWebgunearen gaineko jabetza industrialaren eta intelektualaren eskubide guztiak legez erreserbatuta daude, eta erabiltzailea haietan sartzen bada edo haiek erabiltzen baditu ez da ondorioztatu behar, inondik inora, BSK Legal & Fiscal enpresaren eta/edo edozein hirugarrenen titulartasuneko edo jabetzako edozein aktiboren gaineko erabilera- edo eskubide-lizentziarik eman denik. Eskubide-erreserba horrek eraginpean hartzen du nola (i) webgunearen kanpo-itxura eta nabigazio-kodea, nabigazio-diseinua eta nabigazio-egitura, hala (ii) webgunearen bitartez edozein formatutan erantsi eta bana daitezkeen edukiak.\nWebgunean izen komertzial, marka, logotipo edo beste bereizgarri batzuen aipamenak eranstea (erregistratuta egon edo ez, BSK Legal & Fiscal enpresaren jabetzakoak edo hirugarrenen jabetzakoak izan) debekatu egingo da BSK Legal & Fiscal enpresak edo haien legezko titularrak esanbidezko adostasuna adierazten ez badu.\nDebekatuta dago, alde batetik, jendaurrean jartzen den erreprodukzio, kopia, banaketa eta aldaketa oro egitea, beste alde batetik, webguneko informazioarekin ez ezik bere diseinuarekin eta webgunean bilduta dauden materialen hautaketarekin eta material horiek aurkezteko moduarekin ere egin daitekeen beste edozein jarduera gauzatzea –edozein izanik ere horien helburua eta horretarako erabilitako bitartekoa– BSK Legal & Fiscal enpresaren esanbidezko baimenik gabe.\nHorren ondorioz, modu guztiz pertsonalean eta pribatuan haren esku jarritako edukiak eta zerbitzuak baino ezin izango ditu ikusi eta erabili erabiltzaileak, eta betiere eduki eta/edo zerbitzu horiekin jardun komertzial edo profesionalak garatzeko asmoarekin ez bada.\nHalaber, debekatuta dago deskonpilatzea, desmihiztatzea, atzeranzko ingeniaritza egitea, azpilizentziatzea edota webguneak funtzionatzeko, bertara sartzeko eta hura erabiltzeko behar diren ordenagailu-programetatik eratorritako lanak nolanahi hedatzea, itzultzea edo egitea. Webgunearen erabiltzaileak, nolanahi ere, ez du Webgunean instalatuta egon daitekeen babes-gailurik edo segurtasun-sistemarik kenduko, aldatuko, baztertuko edo manipulatuko.\nWebgunea erabiltzen duenak bere kontura eta bere arriskupean egiten du. Erabiltzaileak, Webgunean sartzearekin batera, honako betebehar hauek betetzeko konpromisoa hartzen du: batetik, (i) BSK Legal & Fiscal enpresaren edo hirugarrenen irudiaren, interesen eta eskubideen kalterako izan daitekeen, webgunea kaltetu, bertan behera utzi edo gainkarga dezakeen edo haren erabilera arrunterako oztopo izan daitekeen moduan ez jokatzea; eta (ii) webgunea legeekin eta trafikoaren erabilerekin guztiz bat datorren moduan erabiltzea.\nHorren ondorioz, erabiltzaileak BSK Legal & Fiscal enpresaren eta/edo hirugarrenen aurrean erantzungo du betebehar hori ez betetzetik erator litezkeen kalte-galerei dagokienez.\nBSK Legal & Fiscal enpresaren jardun-eremuei buruzko informazioa ematea da webgunearen edukien helburu bakarra. Webgunearen edukiak ezin izango dira inoiz lege- edo zerga-aholkularitzat jo.\nWebgunearen funtzionamendu egokiari eusteko eta birus eta osagai kaltegarriak atzemateko egokitzat jotzen dituen segurtasun-neurriak hartzen ditu BSK Legal & Fiscal enpresak. Nolanahi ere, erabiltzaileak jakin behar du Interneteko informazio-sistemen segurtasun-neurriak ez direla guztiz fidagarriak, eta, hortaz, BSK Legal & Fiscal enpresak ezin duela bermatu, batetik, webgunean jasotako eduki eta zerbitzuak une oro eskuragarri egotea, eta, bestetik, erabiltzailearen informatika-sistemetan (software eta hardware) edo dokumentu elektronikoetan eta dokumentu horietako fitxategietan aldaketak eragin ditzakeen birusik edo beste elementurik ez dela izango.\nHalaber, BSK Legal & Fiscal enpresak zerbitzuaren zati bat edo zerbitzu osoa eten dezake aldi baterako edo behin betiko aldaketa teknikoen edo matxuren aurrean, baina aldez aurretik, eta, ahal badu, bere webgunearen bitartez edo horretarako gaitutako beste edozein baliabideren bitartez jakinaraziko du.\nWebgunearen bitartez, BSK Legal & Fiscal enpresak loturako gailuak jartzen ditu erabiltzailearen eskura, hala nola botoiak, linkak eta banerrak, hirugarrenen jabetzakoak izanik edo hirugarrenek kudeatuta egonik BSK Legal & Fiscal enpresak inondik inora kontrolatzen ez dituen Interneteko beste gune edo atari batzuetara jotzeko aukera izan dezan (hemendik aurrera, “Lotutako guneak” esango diegu).\nBSK Legal & Fiscal enpresak ez ditu ezagutzen edo kontrolatzen, inondik inora, Lotutako guneetan sartutako edukiak eta zerbitzuak, eta webgunearen bitartez haietan sartzeko aukera izateak ez du esan nahi, inondik inora, (i) BSK Legal & Fiscal enpresak Lotutako guneetan sartutako eduki eta zerbitzuak gomendatzen edo onartzen dituenik; eta/edo (ii) BSK Legal & Fiscal enpresaren eta Lotutako gunearen arduradunaren artean inolako harreman, lankidetza edo mendetasunik dagoenik.\nHorrenbestez, BSK Legal & Fiscal enpresak ez du Lotutako guneen gaineko erantzukizunik bere gain hartzen, ezta Lotutako gune horietan bildutako loturen gaineko erantzukizunik ere.\nErabiltzaileak jakiten badu edukiak, zerbitzuak edo Lotutako gune baten bidez garatutako bestelako jarduerak legez kontrakoak edo desegokiak direla, BSK Legal & Fiscal enpresari jakinaraziko dio berehala, hala badagokio egokitzat jotzen dituen neurriak har ditzan.\nBaimena ematen da hipertestu-estekak (hiperestekak) beste webgune batzuetan ezartzeko, betiere www.grupobsk.com etxeko orrialdera, edo, hala badagokio, webgunearen barruko beste orrialde batera (deep link) zuzenduta badaude; hori guztia, adierazitako orrialdeak leiho oso batean azaltzen badira eta dagozkien URL helbidepean, erantzukizun guztia ez ezik webgunerako hiperesteka ezartzeagatik sor daitekeen arriskua ere bere gain hartuz.\nHiperesteka ezartzen duen webgunean ezin izango da adierazi, inondik inora, BSK Legal & Fiscal enpresak hiperesteka hori baimendu duenik, salbu eta BSK Legal & Fiscal enpresak espresuki eta idazki bidez egin badu.\nHiperesteka bere webgunean sartzen duen hirugarrenak BSK Legal & Fiscal enpresaren eta/edo webgunearen marka, izena, izen komertziala, errotulua, logotipoa edo beste edozein identifikazio-elementu sartu nahi badu, BSK Legal & Fiscal enpresak, idazki bidez eta aldez aurretik, horretarako baimena eman beharko du espresuki.\nAurreko guztia gorabehera, espresuki galarazten da www.grupobsk.com webgunearen orri bat BSK Legal & Fiscal enpresarena ez den beste webgune baten leiho batean aurkeztea “framing” izeneko teknikaren bitartez, aldez aurretik BSK Legal & Fiscal enpresak horretarako esanbidezko adostasuna adierazten ez badu.\nHalaber, espresuki debekatzen da www.grupobsk.com webgunearen bitartez hedatutako edozein eduki mota beste webgune batean txertatzea “in line linking” izeneko teknika erabiliz, aldez aurretik BSK Legal & Fiscal enpresak horretarako esanbidezko adostasuna adierazten ez badu.\nBaldintza horien arabera hiperesteka bat ezartzeak ez du berekin ekarriko, inondik inora, BSK Legal & Fiscal enpresaren eta hiperesteka horri dagokion webgunearen jabearen/arduradunaren artean harremanik izatea, ezta BSK Legal & Fiscal enpresak haren eduki eta/edo zerbitzuak onartzea ere.\nNolanahi ere, BSK Legal & Fiscal enpresak une oro erabaki dezake webgunerako edozein hiperesteka debekatu edo bertan behera uztea, bereziki dagokion webgunearen jarduera eta/edo edukiak legez kontrakoak direnean.\nPRIBATUTASUN-POLITIKA. DATU PERTSONALAK BABESTEA\nErabiltzaileak bere datu pertsonalekin BSK Legal & Fiscal-ek egiten duen tratamenduari buruzko informazio zehatza esteka honetan aurkitu dezake.\nCookie artxiboak eta/edo datuak biltegiratu eta berreskuratzeko antzeko bitartekoak erabiltzen ditu webguneak.\nErabiltzaileak cookie artxiboen erabilerari buruzko informazio zehatza dauka webguneko “Cookien politika” atalean.\nErabilera-baldintza hauek Espainiako ordenamendu juridikoaren eraginpean daude. Webgunean, haren edukietan eta BSK Legal & Fiscal enpresak webgunearen bitartez erabiltzailearen esku jartzen dituen eduki eta/edo zerbitzuetan sartzetik erator daitekeen edozein gatazka konpontzeko, erabiltzaileak eta BSK Legal & Fiscal enpresak espresuki adostu dute Donostiako Auzitegi eta Epaitegien eraginpean jartzea, legokiekeen beste edozein eskumen orokor edo berezi alde batera utzita.


Gaizka Bergara: "Afizioarentzako, taldearentzako eta neuretzako ere esperientzia izugarria izan da, agian inoiz berriro biziko ez duguna" - Aiaraldea.eus\nOstegun gauean, Getafeko taldeak gol aukera argienak izan zituen eta teknika ezin hobea erakutsi zuen, baina, hala ere, ez zuen lortu Urko Maciasek(Portugalete) defendatzen zuen atea zulatzea. Portugalete gogotsu aritu zen, eta nahiz eta Madrilgo taldearen aterainoko bidea ez aurkitu, ez zuen inoiz amore eman.\nKanporaketaren lehenengo partidan Getaferekin berdinketaren gola lortu zuen jokalaria Gaizka Bergara atzelari orozkoarra izan zen. Boleaz sartutako gola izan zen, Portugalete Getaferen aterara ailegatzea ahalbidetu zuena. Gaizka, Athleticen lehenengo taldean aritutakoa da, geroago Sestao River-ekin jokatu du eta orain, Portugaleten jokatzen ari da. Aiarako eskualdeko futboleko jokalarien artean ezagunenetarikoa da, bereziki Maneren eskutik eta Bartzelonaren aurka Athleticekin lehenego mailan estreinatu zenetik.\nGaurko honetan, partiduaren hurrengo egunean, Gaizkak Aiaraldeari oparitutako hitzak argitaratuko ditugu:\nEgun on Gaizka! Hasi baino lehen, zorionak atzoko partidagatik, nahiz eta sarritan bezala txikerrak nagusia ezin garaitu. Zer sentitzen duzu Portugaleteko jokalari bezala, dezeptzio txiki bat edo poza ikaragarria?\nEgun on! Afizioarentzako, taldearentzako eta niretzako pertsonalki esperientzia izugarria izan da, agian inoiz berriro biziko ez duguna. Pena bat izan da azkenean Getaferi irabazi ez izana, eta gure helburua bete ezin izatea, baina nire ustez bikain aritu ginen aurrean geneukan taldea kontuan hartzen badugu.\nKanporaketaren lehenego partidan zure taldearen gola sartu zenuen, eta horrek Getafetik hurrengo fasera pasatzeko aukerak eman zizkizuen. Gol hori golik politenen txokoan gordeko duzu? Zure ibilbideko zein beste gol inportate gogoratzen duzu?\nOrain arte sartu ditudan golen artean dudarik gabe Getaferen aurka egindakoarekin geratzen naiz. Taldea aurten ondo dagoela erakutsi zuen, eta ez zen izan nire meritua edo iaiotasunaren adierazgarria, baizik eta talde osoak egiten duen lanaren erakusgarria. Hemendik aurrera, lortutako konfiantzarekin gora egin behar dugu liga txapelketan, ez baikaude denboraldi hasieran espero genuen tokian.\nArgi dago Getafen erakutsi zenuten itxura onak eta Getaferi aurre egin izanak moralki ondo egingo dizuela, baina ez duzu uste atzoko esfortzua asteburuko partidan ordaintzeko aukera hagitz dagoela?\nTalde nahiko ona eta konpaktua daukagu, bere mugak ezagutzen dituena, eta gainera, entrenatzailea saiatuko da txartoen daudenei asteburuan atseden ematen. Errepikatzen dut ez dugula hurrengo partida galtzeko aukeran pentsatzen, baina dena den, galduko bagenu hainbat ordezkorekin jokatuta, denboraldian aurrera egiteko gehien komeni zaiguna delako izango da. Ezin ditugu liga txapelketa eta denboraldi guztia bertan bera utzi asteburu honetako partida nola edo hala irabazi nahi izateagatik.\nAtzoko partidan gogotsu aritu zineten, zerbait egiteko gogoz ikusi zen taldea. Dena den, batzuetan oso defentsiboak izan zinetela irudi zuen. Lehenengo mailako talde bati jokatzeko aukera bakarra da hori, pixka bat kontserbadorea izatea?\nEz ginen defentsiboegiak izan, baina gure helburua bai zen partidaren azkenengo minutuetara aukerekin ailegatzea. Guk ez daukagu Getafekoen kalitatea, eta gure arma bakarra fisikoa denez, hura momentu garrantzitsuenetarako gordetzen ahalegindu behar genuen. Partidan golik jaso gabe mantendu nahi genuen, eta lortu genuen. Azkenean, gola sartzeko zortea edo aukera espero genuen, zortea futbolean maiz agertzen den eragilea baita, kontuan hartzekoa, eta are gehiago hura bilatzen bada.\nIa ia behartuta nago zure ibilbidearen inguruko galdera bat egitera. Athleticen debutatu zenuen Manerekin, eta geroztik zure ibilbide profesionala guztiz gorabeheratsua izan da. Zergatik uste duzu jaitsi zinela lehenengo mailatik hirugarren mailara? Egunen batean hirugarren maila baino altuago den batean berriro jokatzeko aukera izango duzula uste duzu?\nAthleticen egon nintzen, eta hortik aurrera maila apalago batera jaitsi nintzen, 3. mailara. Sestao River-en jokatu nuen iaz, eta aurten Portugaleten nago. Bizitzaren hainbat unetan baxoiak izaten ditugu, guru erruagatik edo gure mendean ez dauden faktoreengatik, baina horrek ez du esan nahi inoiz berriro altxatuko ez zarenik. Lesioengatik nago egun nagoen lekuan, eta nahiz eta hemen gustura egon, nire lanarekin egunen batean egon nintzen tokira bueltatuko naizela uste dut. Ez nintzen handik gaitasun faltagatik jaitsi, eta hori dela eta, neure buruarengan konfiantza daukat.\nAthleticen harrobian egon baino lehen, txikitan, zein taldetan aritu zinen? Betidanik zelaiaren atzeko posizioetan aritu zara?\nNahiko txikia nintzenean Laudion jokatu nuen, eta hortik aurrera Lezaman aritu nintzen,lehenengo taldearekin debutatu nuen arte. Izugarri maite dut Laudioko taldea,eta asko pozten naiz egiten ari den denboraldiagatik. Merezi dute txapelketan aurrenak izatea. Lehenengo urteetan aurrelari jokatzen nuen baino urteekin nire posizioa atzeratu nuen, defentsan aritu arte. Defentsaren erdialdean edo hegalean joka dezaket, bietan gustura sentitzen bainaiz. Orotan entzundako topikoa dela esan daiteke, baina jokalariok benetan nahi duguna jokatzea da, ia-ia berdin zaigu non jokatu.\nAnonimo 2010-11-17 22:23 Erantzuna | #1


30 positibo izan dira azken egunean Tolosaldean - Tolosaldea - Tolosaldeko ataria\n30 positibo izan dira azken egunean Tolosaldean\nTolosaldeko Ataria 2021-05-04 12:38\nTolosan 13, Iruran 4, Asteasun eta Amasa-Villabona hiruna, Anoetan eta Ibarran bina eta Berastegin, Berrobin eta Lizartzan positibo bana atzeman dituzte.\nOsasun sailak emandako datuen arabera, 11.491 test diagnostiko egin zituzten atzo, eta horietatik, 646 positiboak izan ziren. Gipuzkoan 246 positibo atzeman zituzten, tartean, 30 Tolosaldean.\n5.000 biztanletik gorako Tolosaldeko herrien kasuan, Amasa-Villabonan (845) eta Tolosan (659) gorrian jarraitzen dute. Osasun eremuei dagokienez, Alegia (536), Ibarra (599), Tolosa (619) eta Villabonakoa (901) gorrian daude, baita, Tolosaldeko ESIa (618) ere.\nOspitaleen egoerari dagokionez, COVIDaren ondorioz 92 pertsona ospitaleratu zituzten atzo, denera, 493 pertsona daude ospitaleetan, eta COVIDa duten 188 pertsona ZIUn daude.


Hizkuntza bat ez da galtzen... - Tito Serrano Etxebarria - Uriola.eus\nTito Serrano Etxebarria\nTito Serrano Etxebarria 2014-04-09 16:52\nVI. Inkesta Soziolinguistikaren emaitzak jakin berri ditugu eta, tamalez, pozik egoteko arrazoirik ez dago. Laburrean, eta inkestak islatzen duen guztia sakon aztertu barik, zenbait ondorio garbi dago.\nErabilerak okerrera egin du, batez ere, arlo pribatuan; ezagutzan, aldiz, ustezko aurrerapena dago. Ustez diot ezen elebitasun orekaturik ez dago eta horrek bermatzen du, alegia, euskaraz egin ahal izateko, eta, beraz, erabilera handitzeko baldintzak egokiak izatea. Garbi dago elebitasun orekatu horretatik oso urrun gaudela.\nOrain arteko politika linguistikoak, oro har, ez ditu ahalbidetu erabileran aurrerapausorik izatea. Era berean, hezkuntza sistemak ez du betetzen berezko beharko lukeen xedeetako bat, hau da, belaunaldi berri guztien euskalduntzea ziurtatzea. Izan ere, euskal eskoletatik pasatzen diren guztiek euskaldun irten beharko lukete, eta, zoritxarrez, ez da horrela izaten. Ezin dugu arrakastatzat hartu gazteen artean erdiek baino gehiagok euskara jakitea, zalantzarik gabe, % 100 beharko lukete. Beraz, garbi dago gaur egungo eredu sistemak ez duela funtzionatu eta gainditu behar dela ezinbestean.\nAurrekoarekin batera, helduen euskalduntzea indartu behar da. Lehen aipatu gazteek ereduak behar dituzte. Helduen esfortzua eredugarri gertatu behar zaie. Beren guraso askok, gainera, transmisioan eragiteko ikasi behar eta nahiko dute, ohikoa baita kideetako bat euskalduna ez izatea. Horretarako, euskalduntzearen sektorearen normalizazioan urratsak ematea ezinbestekoa da, bai inbertsioa handituz, bai euskaltegien finantzazioaren markoa hobetuz eta bai ikasleentzako diru-laguntzak ugarituz (horretan, beren beregi, Bilboko Udalak bide luzea du parean).\nAurreko biak, hezkuntza sistemaren ereduen gainditzea eta helduen euskalduntzea indartzea, elebitasuna orekatuaren zutabe garrantzitsuak dira. Horrekin batera benetako oreka lortzeko eta erabilera sustatzeko bestelako neurri asko hartzea beharrezkoa izango da. Bai sustapenean, bai eskubideen bermatzean oinarriturik. Luze joko luke horietan sakontzea, baina Bilboko euskalgintzko kideok aukera paregabea izango dugu Bilboko Euskara Sustatzeko Ekintza Plana aurkezten zaigunean, agindu bezala, horretarako bidea ematen badigu Udalak, jakina.\nAmaitzeko, norberaren hausnarketaren beharra ezin aipatu gabe utzi. Administrazioek erantzukizun handia dute, jakina; baina nork bere esparrutik eragin behar duela ere ondo barneratu behar dugu. Erlaxatu gara, agian; kanpotik konpontzea espero dugu, txarrenean. Apika, euskararen ezagutza handitzea ezin garrantzitsuagoa jo badugu ere, aspalditxoko lelo ezagun hau birgogoratzeko garaia dugu: Hizkuntza bat ez da galtzen ez dakitenek ikasten ez dutelako, dakitenek erabiltzen ez dutelako, baizik.\nBilbon, 2014ko apirilaren 9an\nAEKn lehengo mendetik, gogoa, baina datorrenari begira. Santutxun jaioa eta Bilbotar petoa.


21:01, 30 apirila 2011ko berrikusketa\n105 bytes added , Duela 10 urte\n20:59, 30 apirila 2011ko berrikusketa (aldatu)\n21:01, 30 apirila 2011ko berrikusketa (aldatu) (desegin)\n* Euskara batuko -GO atzizkia Malerrekan -EN bezala erabiltzen da, hau [[nafarrera]]ren ezaugarri oso nabarmena da. Adibidez: Esango diet > Esanen diet, Emango dizut > Emanen dizot/dizut. Halere ezaugarri hau, nafarreraren azpieuskalki guztietan ematen da.\n* Jatorria gaztelanian izan eta hizkuntza horretan -ON amaiera duten hitzak euskara batuan -IA atzizkia daramate. Aldiz, Malerrekako Malerrekako euskaran (baita [[Leitzalde]] eskualdean ere) gaztelaniazko -ONA atzizkia mantentzen dute. Adibidez: Bota ezak baloia > Botazak balona. Baita erdarakada hauetan ere: gipuzkeraz esaten den "kajoia" > "kajona" (malerreka), "baloia" > "balona" (malerreka), gipuzkeraz esan ohi den "kabroia" iseka > "kabrona" (malerreka), adibidez: "Hi kabroia haiz" (gipuzkeraz), "hi kabrona llaiz" (Malerrekako hizkera).


Kolore ezberdinetako emozioak, pil-pilean. Noticias de Navarra\nKolore ezberdinetako emozioak, pil-pilean\nAgurtzane Intxaurragak zuzendutako ‘Koadernoa Zuri’ antzezlana estreinatuko du gaur Hika Teatroak, Lorcaren Bernarda Alba pertsonaian oinarritutako istorio sentibera.\nMarta Esnaolaren erreportajea. Argazkiak Dani Blanco - Sábado, 8 de Octubre de 2016 - Actualizado a las 06:13h\nMiren Gojenola aktorea, ‘Koadernoa Zuri’ antzezlanaren momentu batean, ahizpa zaharrenaren paperean.\nKoadernoa Zuri antzezlanak gaur izango du bere euskarazko estreinaldia Igorreko Lasarte Aretoan, 20.00etan;hilaren 21ean, Leioan gaztelaniazko bertsioa ikusteko lehen aukera izango dute. Bi saio hauek Euskal Herri guztian zehar ibiliko den bira bati hasiera emango diote. Baina aurretik, taularatze prozesu luze eta “aberasgarria” izan du Hika Teatroaren ikuskizunak, Agur-tzane Intxaurraga gidoilari, zuzendari eta aktoreak adierazi duenez.\nAskotan egiten duten moduan, Arantxa Iturberekin bildu eta lan berri baten inguruan berriketan hasi ziren. Intxaurragari Lorcaren Bernarda Alba pertsonaia gustatzen zi-tzaiola eta, hori hartu zuten abiapuntutzat. “Gure Bernarda eraikitzeko ideia izan zuen Arantxak, Euskal Herrian ere pareko emakumeak zeuden eta: tradiziozaleak, fededun itsuak, familia bide zuzenetik aurrera ateratzeko hezituak izandakoak”, azaldu du zuzendariak. Gaiaz hitz egiteko, bi ahizpen istorioa sortu zuten, 25 urtetan bananduta egon ondoren topo egiten dutenak. Begoñak (Miren Gojenola), zaharrenak, borrokaren bidea aukeratu zuen eta Afrikan bizi izan da;Arratek (Itziar Ituño), gazteenak, obedientziarena, eta itxuraz perfektua den bizitza dauka. “Amak eurengan utzitako arrastoak oholtzan agertuko dira eta topaketa horretan emozioen gorabehera handiak sortuko dira”, aurreratu du egileak. “Publikoak beldurra, mina, itolarria eta askatasuna sentituko ditu, besteak beste, bi ahizpekin batera”.\nAbiapuntua Bernarda Alba izan den arren, istorio garaikidea kontatzen du Koadernoa Zurik. “Kontakizuna ez da lineala, narrazioa etengabe hautsi dugu eta denboran atzera egingo du”, adierazi du zuzendariak, eta ikusleak 25 urte horietan bakoitzari gertatutakoaren lekuko izango direla gaineratu du. Horiek horrela, bira ugari egongo dira eta istorio sentiberak agertuko dira, bat egiteko modukoak. “Denek izango dute aukera barre egiteko, isilik gelditzeko, hunkitzeko... kolore ezberdinetako emozioak pil-pilean egongo dira”, aurreratu du Intxaurragak, gai unibertsalak tratatu dituztela gaineratuz.\n“Ematen du gizartean oso aurrera egin dugula eta oso libreak garela orain, baina gauza batzuk ez dira asko aldatu;adibidez, abortatzea ez da librea leku askotan”, salatu du an-tzezlanaren egileak. “Hutsuneaz ere hitz egiten du obrak, pertsona bat beste baten bizitzatik desagertzen denean, horrek sortzen duen minaz;edo sexu harremanen askatasunaz”, azaldu du. Bere ustetan teilatupean gauza asko ezkutatzen dira, jendaurrean esaten denaz harago. “Hala ere, kasu batzuetan ez dago hain argi zer dagoen ondo eta zer gaizki, gure sentimenduak ez dira beltzak edo zuriak eta, horregatik, momentu bakoitzean ahizpa bat edo bestea ulertuko du publikoak”, azpimarratu du.\nBestalde, Arrateren bi gaixo eta betiko bizilaguna sartu dituzte istorioan, umorea sartzeko helburuarekin. “Emozio potenteak jartzen dira mahai gainean eta arnasbideak topatu behar genituen”, dio zuzendariak, eta modu natural batean sartzen saiatu da. “Gainera, pertsonaia horiek ezagunen batekin identifikatuko ditu ikusleak, seguru”, esan du.\nAntzezlanaren idazkera ere ez da hain ohikoa izan eta Intxaurraga Lorcaren poetika inoiz baino gehiago lantzen saiatu da. “Hikaren teatroa, esaten dutenez, poetikoa da, baina kasu honetan, esfortzu bat egin dut agertzen diren objektuek esanahi bat har dezaten ikuskizunean zehar”, azaldu du, eta antzezlana “indarrez josten” saiatu dela onartu du. An-tzerkigilearen ustetan, obrak akzio asko dauka, baina momentu batzuetan testuek benetan poesia dirudite. “Begietatik eta belarrietatik sartuko da ikuskizuna, inoiz baino gehiago”.\nEszenografiari dagokionez, “oso kontzeptuala” dela adierazi du Intxaurragak. Bere ustetan, sartu dituzten elementuak “behar-beharrezkoak” dira istorioa aurrera eramateko eta “eszenatokitik sakabanatuta egongo dira”. “Gainera, halako dramaturgia hautsi baten aurrean (flashbackek indarra dute), argiek eta mundu sonoroak ikaragarrizko garrantzia dute”, gehitu du.\nSortze prozesu irekia\nGidoilaria eta zuzendaria izateaz gain, Intxaurraga amaren paperean jarriko da taula gainean. “Ez zen nire asmoa. Ituñok eta Nagore Aranburuk egin behar zuten ahizpen papera;azkenean, bigarren honek ezin zuen eta Gojenola, ama zena, ahipa zaharrena bilakatu zen”, gogoratu du. Norbait berria sartzea arriskutsua iruditu zitzaion eta orduan, bere burua jarri zuen amaren papera betetzen. “Indar handiko pertsonaia da, baina presentzialki indarra bi ahizpena da, erabat”, azaldu du, rol hau aukera-tzearen zergatiaz hitz egitean.\nHiru lanak batzea nahiko zaila egin zaiola azaldu du Intxaurragak. “Alde batetik, idaztea eta zuzentzea erraza da, baina aktore lanak egiten ditudan bitartean zuzentzea ez zait hain erraza egin eta Tesa Andonegiren lagun-tza izan dut azken txanpa honetan”, azaldu du. Eta entsegu asko izan ez dituen arren, bere pertsonaia defendatzen saiatuko dela esan du.\nAntzezlanaren sortze prozesua Hernanin egin dute eta bertako jendearekin batera aritu dira. “Hasieratik bertan egon gara eta oso pozik gaude izan dugun aukeraz”, adierazi du, era horretan, muntaia zutik jartzeko aukera izan baitute. Gainera, komunitate bat sortu dute eta zortzi ikusle eurekin batera joan dira ikuskizuna sortzen. “Hilean behin prozesua ikusi dute: lehen irakurketan egon ziren, argiak jarri genituenean...”, gogoratu du. Hasieran, aktoreentzat eta ikusleentzat “arraroa” izan zen, baina konfidantza sortu zen zuzendariaren ustetan, eta berarentzat “oso baliagarria” izan dela dio: “Oso gomendagarria da eta oso eskertuta nago”. Orain hain “biluzik” sentituko ez badira ere, estreinaldiak beldurra ematen du eta hori urriko bi saioen ondoren pasako zaio Intxaurragari.\nOndoren, 2017an, Arantxa Iturbek antzezlanean oinarritutako eleberria argitaratuko du, “koaderno zuria hi-tzez beteko du”, bere ustetan, kapa asko dituen obra bat baita.